ഇന്ധനവില വർധനയ്ക്കെതിരേ സംസ്ഥാനത്ത് ഇന്ന് വാഹനപണിമുടക്ക്; പരീക്ഷകൾ മാറ്റി – News18 Malayalam\nഇന്ധനവില വർധനയ്ക്കെതിരേ സംസ്ഥാനത്ത് ഇന്ന് വാഹനപണിമുടക്ക്; പരീക്ഷകൾ മാറ്റി\nഐ.എൻ.ടി.യു.സി., സി.ഐ.ടി.യു., എ.ഐ.ടി.യു.സി. തുടങ്ങിയ യൂണിയനുകളെല്ലാം പണിമുടക്കുന്നുണ്ട്. ബി.എം.എസ്. മാത്രമാണ് വിട്ടുനിൽക്കുന്നത്.\nLast Updated : March 02, 2021, 07:06 IST\nതിരുവനന്തപുരം: ഇന്ധനവില വർധനയിൽ പ്രതിഷേധിച്ച് സംസ്ഥാനത്ത് ഇന്ന് മോട്ടോർ വാഹന പണിമുടക്ക്. രാവിലെ ആറുമുതൽ വൈകീട്ട് ആറുവരെയാണ് പണിമുടക്ക്. ഐ.എൻ.ടി.യു.സി., സി.ഐ.ടി.യു., എ.ഐ.ടി.യു.സി. തുടങ്ങിയ യൂണിയനുകളെല്ലാം പണിമുടക്കുന്നുണ്ട്. ബി.എം.എസ്. മാത്രമാണ് വിട്ടുനിൽക്കുന്നത്. കെ.എസ്.ആർ.ടി.സി., സ്വകാര്യബസുകൾ, ഓട്ടോ, ടാക്സി, ട്രക്കർ എന്നിവ മുടങ്ങിയേക്കും. വ്യാപാര സ്ഥാപനങ്ങൾ തുറക്കുമെന്ന് കേരള വ്യാപാരി വ്യവസായി ഏകോപനസമിതി അറിയിച്ചു.\nഎട്ടിന് നടത്താനിരുന്ന പരീക്ഷകൾ ഒൻപതിലേക്കു മാറ്റി. സമയക്രമത്തിനും മറ്റു തീയതികളിലെ പരീക്ഷകൾക്കും മാറ്റമില്ല. ആരോഗ്യശാസ്ത്ര സർവകലാശാലയുടെ മൂന്നാംവർഷ എം.എസ്.സി. മെഡിക്കൽ ഫിസിയോളജി ഡിഗ്രി സപ്ലിമെൻററി പരീക്ഷ മാർച്ച് ആറിലേക്ക് മാറ്റി. വ്യാവസായിക പരിശീലന വകുപ്പിന്റെ അഖിലേന്ത്യാ ട്രേഡ് ടെസ്റ്റുകൾക്ക് മാറ്റമില്ല.\nAlso Read 'ദൃശ്യം രണ്ടിനെ കുറിച്ച് നിങ്ങൾക്ക് ചോദ്യങ്ങൾ ചോദിക്കാം'; മോഹന്‍ലാലും ജീത്തു ജോസഫും പ്രേക്ഷകരോട് സംവദിക്കുന്നു\nഇക്കഴിഞ്ഞ അഞ്ച് ദിവസത്തിനിടെ മാത്രം 50 രൂപയുടെ വർധനവാണ് വരുത്തിയത്. ഒരാഴ്ചയ്ക്കിടെ ഇത് രണ്ടാം തവണയും ഒരു മാസത്തിനിടെ നാലാം തവണയുമാണ് വില വര്‍ധിക്കുന്നത്. രാജ്യത്ത് പെട്രോള്, ഡീസല് വിലയും എക്കാലത്തെയും ഉയര്‍ന്ന നിരക്കിലാണ്.\nഫെബ്രുവരി 25 ന് പാചക വാതകത്തിന്റെ വില 25 രൂപ കൂട്ടിയിരുന്നു. നേരത്തെ ഫെബ്രുവരി 4, ഫെബ്രുവരി 14 തീയതികളിലും വില വർധിപ്പിച്ചു. ഡിസംബറിൽ എൽപിജി സിലിണ്ടറിന്റെ വില രണ്ടുതവണ വർദ്ധിപ്പിച്ചു.\nഡിസംബർ ഒന്നിന് അതിന്റെ നിരക്ക് 594 രൂപയിൽ നിന്ന് 644 രൂപയായി ഉയർത്തുകയും ഡിസംബർ 15 ന് വീണ്ടും 694 രൂപയായി ഉയർത്തുകയും ചെയ്തു. അതായത്, ഒരു മാസത്തിനുള്ളിൽ 100 രൂപ വർദ്ധിപ്പിച്ചു. എന്നാൽ ജനുവരിയിൽ വില വർധനവുണ്ടായില്ല. ജനുവരിയിൽ സബ്സിഡിയില്ലാത്ത എൽപിജിയുടെ (14.2കിലോ ) വില 694 രൂപയായിരുന്നു.\nFirst published: March 02, 2021, 07:00 IST


മകനേ.. നിനക്കായ്.. - Hrudayavayal\nBy administrator on May 24, 2015, 2:40 am Comments Off on മകനേ.. നിനക്കായ്..\n‘നാച്ചിറ്റോ’- അതാണ് അമ്മ അവനെ സ്‌നേഹത്തോടെ വിളിക്കുന്ന പേര്. ഏതൊരമ്മയേയും പോലെ കോണ്‍സ്റ്റാന്‍സ സാവേദ്ര തന്റെ മകനെ സ്‌നേഹിക്കുകയും സംരക്ഷിക്കുകയും ചെയ്യുന്നു, പക്ഷേ ഒരല്‍പം വ്യത്യാസമുണ്ടെന്നു മാത്രം. ഏഴു വയസ്സുകാരനായ നാച്ചിറ്റോ ജന്മനാ തന്നെ പേശികളുടെ പ്രവര്‍ത്തനത്തിലെ തകരാറു മൂലം ശ്വാസതടസ്സം നേരിടുകയാണ്. റസ്പിറേറ്ററിന്റെ സഹായത്തോടെയാണ് ഈ ബാലന് ജീവന് നിലനിര്‍ത്തുന്നത്. പേശികള് ചലിപ്പിക്കാനോ ശരിയായ രീതിയില് ആശയവിനിമയം നടത്താനോ അവനു സാധിക്കില്ല. പേശികളുടെ പ്രവര്‍ത്തനം മെച്ചപ്പെടുത്താന് ദിവസേന ഫിസിക്കല് തെറാപ്പിയും നടത്തുന്നുണ്ട്. രാവും പകലും നാച്ചിറ്റോയെ ശുശ്രൂഷിക്കാന് ജോലി തന്നെ വേണ്ടന്നു വെച്ചിരിക്കുകയാണ് ഡോക്ടറായിരുന്ന സാവേദ്ര. തങ്ങളുടെ സമ്പത്തു മുഴുവന് മകന്റെ ചികിത്സക്കായി നീക്കിവെച്ചുരിക്കുകയാണ് സാവേദ്രയും ഭര്‍ത്താവ് ഗോണ്‍സാലോ ഒപ്പാസോയും. തങ്ങള്‍ക്കു ദൈവം തന്ന അപൂര്‍സമ്മാനമാണ് നാച്ചിറ്റോയെന്നും അവനെ പരിചരിക്കുക എന്ന ദൗത്യം ഏറെ സന്തോഷത്തോടെയാണ് ഏറ്റെടുത്തിരിക്കുന്നതെന്നും നിറഞ്ഞ സന്തോഷത്തോടെ സാവേദ്ര പറയുമ്പോള് ആ വാക്കുകളില് തെല്ലും നിരാശയോ പരിഭവമോ ഇല്ല.\n2008ല് ചിലിയിലെ സാന്റിയാഗോയിലുള്ള സ്വകാര്യ ആശുപത്രിയില് നാച്ചിറ്റോ ജനിച്ചപ്പോള് തന്നെ അവന് അല്‍പായുസ്സു മാത്രമേ ഉള്ളുവെന്നും വൈകാരികമായി യാതൊരടുപ്പവും കാണിക്കേണ്ടതില്ലെന്നും ഡോക്ടര്‍മാര് കുടുംബാംഗങ്ങളെ ഉപദേശിച്ചിരുന്നു. എന്നാല് ദൈവഹിതം മറിച്ചായിരുന്നു. ഏഴു വര്‍ഷത്തിനിപ്പുറവും നാച്ചിറ്റോ ജീവിക്കുന്നു, സമപ്രായക്കാരായ മറ്റു കുട്ടികള്‍ക്കു ലഭിച്ചതു പോലുള്ള ബാല്യം നിഷേധിക്കപ്പെട്ടെങ്കിലും. ‘കൂടുതല് സമയവും അവന് കട്ടിലില് തന്നെയാണ്. എന്നാല് വായിക്കാനും ടിവി കാണുവാനും കളിക്കാനും പാട്ടു പാടാനുമൊക്കെ അവന് ഏറെ തത്പരനാണ്. നാച്ചിറ്റോ സന്തോഷവാനാണ്. അത് അവനെ കാണുന്ന ആര്‍ക്കും മനസ്സിലാകും’, സാവേദ്ര പറയുന്നു.\nഇതു പോലെയോ ഇതിലധികമോ ദു:ഖങ്ങളനുഭവിക്കുന്ന മറ്റനേകം കുടുംബങ്ങളുണ്ടാകും. ഒരു കുഞ്ഞിന്റെ ജീവന് വിലമതിക്കാനാവാത്ത മഹത്വമുണ്ട്. ഇത്തരം കുടുംബങ്ങളെ സഹായിക്കാന് സര്‍ക്കാരുകളും അധികാരികളും മുന്‍കൈയെടുക്കണം. ജീവിതത്തെക്കുറിച്ചുള്ള തന്റെ കാഴ്ച്ചപ്പാടുകള് തന്നെ ഏറെ മാറിയെന്നും സാവേദ്ര സാക്ഷ്യപ്പെടുത്തുന്നു. ‘ജീവിതസാക്ഷ്യങ്ങള്’ എന്ന പേരില് പ്രചോദനാത്മകമായ ഒരു ഫേസ്ബുക്ക് പേജും സാവേദ്രയുടേതായിട്ടുണ്ട്.\nമകനേ.. നിനക്കായ്.. added by administrator on May 24, 2015, Time: 2:40 am


വാക്‌സിന് നല്‍കിയതില് മോദിയോട് നന്ദി പറഞ്ഞ് ക്രിക്കറ്റ് താരം ഗെയ്ല് | Chris Gayle Says Thank You To PM Modi For Vaccines\nവാക്‌സിന് നല്‍കിയതില് മോദിയോട് നന്ദി പറഞ്ഞ് ക്രിക്കറ്റ് താരം ഗെയ്ല്\nMar 19, 2021, 01:04 PM IST\nഗെയ്‌ലിന്റെ ജന്മദേശമായ ജമൈക്കയിലേക്ക് 50000 ഡോസ് വാക്സിനാണ് ഇന്ത്യയില് നിന്നും അയച്ചത്.\nന്യൂഡല്‍ഹി: ഇന്ത്യയില് നിന്നും ജമൈക്കയിലേക്ക് കോവിഡ് വാക്‌സിന് എത്തിച്ചതില് പ്രധാനമന്ത്രി നരേന്ദ്ര മോദിയ്ക്ക് നന്ദി പറഞ്ഞ് വെസ്റ്റ് ഇന്‍ഡീസ് ക്രിക്കറ്റ് താരം ക്രിസ് ഗെയ്ല്. ജമൈക്കക്കാരനായ ഗെയ്ല് ഒരു വീഡിയോയിലൂടെയാണ് ഇന്ത്യയ്ക്കും മോദിയ്ക്കും നന്ദിയറിയിച്ചത്.\nഗെയ്‌ലിന്റെ ജന്മദേശമായ ജമൈക്കയിലേക്ക് 50000 ഡോസ് വാക്സിനാണ് ഇന്ത്യയില് നിന്നും അയച്ചത്. ഗെയ്‌ലിനെക്കൂടാതെ മറ്റൊരു വെസ്റ്റ് ഇന്‍ഡീസ് ക്രിക്കറ്റ് താരമായ ആന്ദ്രെ റസ്സലും ഇന്ത്യയോടുള്ള കടപ്പാട് അറിയിച്ചിരുന്നു.\n'ഞങ്ങള്‍ക്ക് വാക്‌സിന് നല്‍കിയതിന് പ്രധാനമന്ത്രി മോദിയോടും ഇന്ത്യന് ഗവണ്‍മെന്റിനോടും രാജ്യത്തെ ജനങ്ങളോടും നന്ദിയറിയിക്കുന്നു. ഞങ്ങള് നിങ്ങളെ അഭിനന്ദിക്കുന്നു' 17 സെക്കന്‍ഡ് ദൈര്‍ഘ്യമുള്ള വീഡിയോയിലൂടെ ഗെയ്ല് പറഞ്ഞു. ജമൈക്കയിലുള്ള ഇന്ത്യന് ഹൈ കമ്മീഷനാണ് ഈ വീഡിയോ ട്വീറ്റ് ചെയ്തത്.\nജമൈക്കയിലെ ഇന്ത്യന് ഹൈ കമ്മീഷണര് ആര് മസാകുയിയെ ഗെയ്ല് നേരിട്ട് ചെന്ന് കണ്ടിരുന്നു. ഇതിനുശേഷമാണ് വീഡിയോ എടുത്തത്. ബുധനാഴ്ച ആന്ദ്രെ റസ്സലും ഈ മാസം ആദ്യം ജമൈക്കന് പ്രധാനമന്ത്രി ആന്‍ഡ്രൂ ഹോല്‍നെസ്സും ഇന്ത്യ ഗവണ്‍മെന്റിനോടുള്ള നന്ദി ഔദ്യോഗികമായി അറിയിച്ചിരുന്നു.\nContent Highlights: Chris Gayle Says Thank You To PM Modi For Vaccines


ഉണക്കച്ചെമ്മീന് ചാകരക്കാലം; കായലിലും കെട്ടുകളിലും തെള്ളിച്ചെമ്മീനിന്‍റെ ലഭ്യത കുറവ്; ഉണക്കച്ചെമ്മീന് കിലോയ്ക്ക് 350 രൂപ - RashtraDeepika\nവൈപ്പിൻ: ഈ വർഷം കായലിലും കെട്ടുകളിലും തെള്ളിച്ചെമ്മീനിന്‍റെ ലഭ്യത കുറഞ്ഞതു മൂലം ഉണക്കച്ചെമ്മീന്‍റെ വില കുതിച്ചുകയറുന്നു. തീരെ ചെറിയ ഉണക്കച്ചെമ്മീനിനു വിപണിയിൽ കിലോവിനു 350 രൂപയും വലുപ്പമുള്ളതിനു കിലോക്ക് 550 രൂപ വരെയാണ് ഇപ്പോഴത്തെ വില.\nചെമ്മീനിന്‍റെ ലഭ്യത കുറഞ്ഞതോടെ മാർക്കറ്റിൽ പച്ച തെള്ളിച്ചെമ്മീനിന്‍റെ വിലയും ഇരട്ടിയായി. വേനൽകെട്ട് സീസണിൽ പച്ചതെള്ളിക്ക് കിലോയ്ക്ക് 130 രൂപ വരെ വില ഉയർന്നിരുന്നു. തീരെ ചെറിയവയ്ക്ക് 100 രൂപയായിരുന്നു വില. ഇപ്പോഴും വിലയിൽ കാര്യമായ വ്യത്യാസം ഇല്ലെന്നാണ് ചെമ്മീൻ വ്യാപാരികൾ പറയുന്നത്.\nവലുപ്പമുള്ള ചെമ്മീൻ വൃത്തിയാക്കി വിദേശരാജ്യങ്ങളിലേക്ക് കയറ്റിപ്പോകുകയാണ് പതിവ്. ഉണക്കാൻ എടുക്കുന്നവർ മൊത്തമായി വാങ്ങുന്നതിനാൽ ആഭ്യന്തര മാർക്കറ്റിലേതിനേക്കാളും 35 ശതമാനം വരെ വില കുറച്ചു ലഭിക്കും. 100 മുതൽ 500 കിലോ വരെ തെള്ളിച്ചെമ്മീനുകൾ വാങ്ങി ഉണക്കുന്നവരുണ്ട്.\nഒരു കിലോ ഉണക്കചെമ്മീൻ ലഭിക്കാൻ ചുരുങ്ങിയത് നാല് കിലോ പച്ചചെമ്മീനെങ്കിലും വേണ്ടിവരുമെന്ന് വ്യാപാരികൾ പറയുന്നു. അതേ സമയം മഴക്കാലം വരുന്പോൾ തെള്ളിച്ചെമ്മീനു വില കുറയും. ഉണക്കാൻ വാങ്ങുന്നവർ വിപണിയിൽ നിന്നും പിൻമാറുന്നതോടെയാണ് ഈ വിലക്കുറവ്.\nവൈദ്യുതി ഉപയോഗിച്ച് ഡ്രൈയറിൽ ഇട്ട് ഉണക്കുന്നവർ വർഷക്കാലത്തും ഉണക്കച്ചെമ്മീൻ ഉത്പാദിപ്പിക്കും. വടക്കൻ പറവൂർ, വരാപ്പുഴ, കൊടുങ്ങല്ലൂർ കോട്ടപ്പുറം തുടങ്ങിയ മത്സ്യമാർക്കറ്റുകളിൽ വൻ തോതിൽ ഉണക്കചെമ്മീൻ എത്തുന്നത് തീരദേശ മേഖലയിൽ നിന്നാണ്.


രണ്ട് പോത്തുകളുടെ ഓര്‍മയും ഒരു നോവല് വായനയും | David Diop | At Night All Blood Is Black | manoramaonline\nരണ്ട് പോത്തുകളുടെ ഓര്‍മയും ഒരു നോവല് വായനയും\nകരുണാകരൻ August 14, 2021 01:00 PM IST\nഡേവിഡ് ഡിയാപ്. ചിത്രം: JOEL SAGET / AFP\nകുറച്ചു നാളുകള്‍ക്കു മുമ്പ് ഡേവിഡ് ഡിയാപ് എഴുതിയ ‘അറ്റ് നൈറ്റ് ഓൾ ബ്ല‍ഡ് ഈസ് ബ്ലാക്ക്’ എന്ന നോവല് വായിക്കുകയായിരുന്നു, ഞാന്. താഴ്ന്ന ഒച്ചയില് അനുഷ്ടിക്കുന്ന ഒരു മന്ത്രവാദത്തില് കുടുങ്ങികിടക്കുന്നതുപോലെയാണ് ഞാനത് വായിച്ചത്. ആ നോവല് കലയുടെ വൈകാരികാവശ്യം പോലെയും എഴുതിയതായിരുന്നു എന്ന് എനിക്ക് തോന്നി.\nഡേവിഡ് ഡിയാപ്പിന്റെ കഥയില് ഒന്നാം ലോക യുദ്ധത്തില് പങ്കെടുത്ത രണ്ട് സെനഗല് യുവാക്കളുണ്ട്, ദേശത്തിന്റെയും കോളനിയുടെയും ഓർമയുള്ള, അതിന്‍റെ പരിധിയ്ക്കും അപ്പുറത്തേക്ക് വ്യാപിക്കുന്ന ധര്‍മ്മസങ്കടം പേറുന്നവരാണ് അവര് രണ്ടുപേരും. നോവലിലെ പ്രധാന കഥാപാത്രം തന്‍റെ മാതൃഭാഷയില് മാത്രം ജീവിക്കുകയും മരിക്കുകയും ചെയ്യുന്ന ആളാണ്. അയാളാണ് കഥ പറയുന്നത്. തനിക്ക് ഫ്രഞ്ച് അറിയില്ല എന്നും അയാള് ഇടയ്ക്കിടെ പറയുകയും ഓർമിക്കുകയും ചെയ്യുന്നു. തന്‍റെ ഭാഷയെ, അല്ലെങ്കില് തന്‍റെ ആത്മഭാഷണത്തെ പരിഭാഷ ചെയ്യാന് പറ്റില്ല എന്നും. ഇത് ജീവിതത്തിന്‍റെ എന്നതിനേക്കാള് ഭാഷയുടെ തന്നെ കൊളോണിയല് ജീവിതവും പറയുന്നു എന്ന് തോന്നുന്നു. ഞെരുങ്ങുകയും കൊല്ലപ്പെടുകയും ചെയ്യുന്ന ഒരു ഭാഷയുടെ.\nനോവല് ഭാഷയുടെ കല കൂടിയാണ് എന്ന് നമ്മള് പറയാറുണ്ട്. ഇത് അതിനകത്തെ തന്നെ വേറെ ഒരു തലത്തെക്കൂടി കാണിക്കുന്നു. പലപ്പോഴും പരിഭാഷയുടെയും. “കോളനിഭരണം ഉണ്ടാക്കിയ ദുരന്തങ്ങളിലൊന്നാണു ലോകയുദ്ധം. അങ്ങനെ നോക്കുമ്പോൾ കോളനിവാഴ്ച ഉണ്ടാക്കിയ മുറിവുകളുടെയും അപമാനങ്ങളുടെയും ചരിത്രം, അതേ കോളനിഭാഷകളിൽ തന്നെ ആവിഷ്കരിക്കപ്പെടുന്നുവെന്ന സവിശേഷത കൂടി ഇവിടെ നാം കാണുന്നു.” ഈ നോവലിനെ പറ്റി പറയുമ്പോള് എന്‍റെ സുഹൃത്ത്, അജയ് പി. മങ്ങാട്ട് പറയുന്നു.\nനോവലിന് ഒരാത്മഭാഷണത്തിന്‍റെ രീതിയാണ്. ഒരു നേര്‍രേഖയില് കഥ പറയുന്നു. എന്നാല്, നോവലിന്‍റെ അവസാനമെത്തുമ്പോള് അതുവരെയും നമ്മുക്ക് പരിചയപ്പെടുത്തിതന്ന തന്‍റെ “More than My Brother” കഥ പറച്ചിൽ ഏറ്റെടുക്കുന്നു. മരിച്ചവരെ ഉടലിലേക്ക് ആവാഹിക്കുന്ന പോലെ.\nയുദ്ധവും വിപ്ലവവും ആദർശവും പ്രത്യയശാസ്ത്രവും യുവാക്കളെ തെളിച്ചു കൊണ്ടുപോകുന്നു. എക്കാലത്തും എല്ലായിടത്തും അത് കാണാം. ഇതിൽ ഫ്രാൻസ് പങ്കെടുക്കുന്ന ഒന്നാം ലോക യുദ്ധമാണ് ആ കാലം.\nആത്മഭാഷണം അഥവാ, മോണോലോഗ് എന്ന രീതി സമകാലിക രചനകളിൽ പ്രബലമായ ആഖ്യാന രീതിയാണ്, അജയ് പറഞ്ഞു: ‘പലരും ഈ രീതിയെ പല എക്സ്ട്രീമിലേക്കാണു കൊണ്ടുപോകുന്നത്. ഇവിടെ ആഖ്യാനത്തിലെ തീവ്രത, ഭ്രാന്തിന്റെ തീവ്രതയായി വളരെ കൗശലത്തോടെ പ്രത്യക്ഷപ്പെടുന്നു.’\nഭാവനയുടെ അവസാന ദിവസങ്ങൾ\nഅജയ് പറഞ്ഞത് ശരിയാണ്. ഈ നോവലിലെ പ്രധാന കഥാപാത്രത്തിന്റെ അമ്മയെ കുറിച്ചുള്ള അധ്യായം നോക്കു. അത് അതുവരെയും പിന്നെയും തുടരുന്ന ആത്മഭാഷണത്തെ രൂപപരമായി തന്നെ മറി കടക്കുന്നു. അവിടെ മറ്റൊരു വിഷയം കൂടി കടന്നു വരുന്നു: അമ്മയും മകനും എന്നതിനും അപ്പുറത്തേയ്ക്ക് ഭാഷയുടെയും ഗോത്രത്തിന്റെയും സഞ്ചാരത്തിന്റെയും മുദ്രകള് ആഴത്തില് വീണ ഒരു ജനതയെയാണ് ഈ ചെറിയ നേരത്ത് നമ്മുടെ മനസ്സില് വരിക. ഒരർഥത്തിൽ, അതിൽ ഗോത്രപരമായ ആശങ്ക മുഴുവനുമുണ്ട് - ബന്ധങ്ങൾക്കും ഒപ്പം. നാടോടി ജീവിതത്തെ തളയ്ക്കാൻ പറ്റാത്ത, അതിനു കഴിയില്ല എന്ന് വിശ്വസിപ്പിക്കുന്ന അവസരങ്ങൾ, നോവലിലെ ആ ഭാഗം നമ്മെ സ്പർശിക്കുന്നു.\nകല ഇപ്പോഴും വൈകാരികമായ ഒരാവശ്യമാണ്.\nനോവല് വായനക്കാര്, പലപ്പോഴും, തങ്ങള്‍ക്കുള്ളിലെ അപരിചിതമായൊരു ജനവാസത്തെ നേരിട്ട് അനുഭവിക്കുന്നു, ദിനേനയുള്ള തങ്ങളുടെ സ്വന്തം ജീവിതത്തിന്‍റെതന്നെ ഒരംശം അതേ ജനവാസത്തിലേക്ക് കലരുന്നതിനും സാക്ഷിയാവുന്നു. ഒരുപക്ഷേ “വായനയുടെ അസുഖ”മുള്ളവരില് ആ “ദീനം” നടിക്കുന്നവരാണ് നോവല് വായനക്കാര്. അക്കൂട്ടത്തിലാണ് ഞാന്. അപ്പോള്, അന്യരാജ്യത്തെ കാറ്റാടിയന്ത്രത്തിനു മുമ്പില് തോല്‍ക്കാന് യാത്രപോയ യോദ്ധാവ് നില്‍ക്കുന്നത് എന്റെതന്നെ മനോരാജ്യത്തിലാണ്.\nഈ നോവല് വായനയെ മന്ത്രവാദത്തില് കുടുങ്ങി കിടക്കുന്നതു പോലെ എന്നാണ് ഞാന് പറഞ്ഞത്. മന്ത്രവാദത്തിന്‍റെ ഭാഷ അല്ലെങ്കില് ശബ്ദത്തിന്‍റെ സൂക്ഷ്മമായ ഉപയോഗമാണ്. എന്‍റെ കുട്ടിക്കാലത്തെ ഒരോർമയാണ് ഇതിനാധാരം: അക്കാലത്ത് ഞങ്ങളുടെ വീട്ടിലെ തൊഴുത്തില് കൃഷിപ്പണിയ്ക്ക് വേണ്ടി പാര്‍ത്തിരുന്ന ഒരു ജോഡി പോത്തുകള് ഉണ്ടായിരുന്നു. ഒരു ദിവസം അവയ്ക്ക് രണ്ടിനും ഒരേപോലെ കണ്ണുകളില് അസുഖം വന്നു. കണ്ണുകള് തുറക്കാന് വയ്യാതെ, പീള കെട്ടി, ഒരുതരം കൊഴുത്ത ദ്രാവകം ഒലിപ്പിച്ചുകൊണ്ട് അവ പുറത്തിറങ്ങാനാകാതെ തൊഴുത്തില്‍ത്തന്നെ നിന്നു. വയലിലെ പണി മുടങ്ങുന്നതിന്റെ ശാപവാക്കുകള് അവ കേള്‍ക്കുന്നുണ്ടാവണം രണ്ടു മൃഗങ്ങളും സദാസമയം ചെവി കൂര്‍പ്പിച്ചു വെച്ചിരുന്നു, പാവം തോന്നിക്കുന്ന കാഴ്ചതന്നെയായിരുന്നു അത്.\nവളരെ വൈകിയ ഒരു രാത്രി അച്ഛന് ഒരു മന്ത്രവാദിയുമായി വീട്ടില് വന്നു. അവര് നേരെ തൊഴുത്തിലേക്ക് ചെന്നു. ഒരു റാന്തല് വിളക്കുമായി അമ്മയും അച്ഛനും മന്ത്രവാദിക്കൊപ്പം തൊഴുത്തിലേക്ക് ചെന്നു. അമ്മയുടെ പിന്നാലെ ഞാനും അവിടെ എത്തി. ഞങ്ങളെ കണ്ടപ്പോള് തൊഴുത്തിലെ രണ്ടു പോത്തുകളും എഴുന്നേറ്റു നിന്നു. ഇരുട്ടില് അവയുടെ രൂപം നോക്കിക്കൊണ്ടിരിക്കുന്ന നേരമത്രയും വളരാന് തുടങ്ങി. മന്ത്രവാദി അവയുടെ രണ്ടിന്റെയും കണ്ണുകള് പരിശോധിച്ചു.രണ്ടിന്റെയും നെറുകില് കൈ വെച്ച് മാറി മാറി എന്തോ പതുക്കെ പറയാന് തുടങ്ങി.. അത് കുറേ നേരം തുടര്‍ന്നു.\nഎനിക്ക് ആ ഭാഷ വിചിത്രവും ഭീതി തരുന്നതുമായിരുന്നു. ഇപ്പോള് ഓര്‍ക്കുമ്പോള് താഴ്ന്ന സ്വരത്തില് കേട്ട അതിന്‍റെ ഒച്ചമാത്രമേയുള്ളൂവെങ്കിലും ആ ‘ഭാഷ’യുടെ അപരത്വം ആ സ്ഥലത്തെയും ആ നേരത്തെയും വിടാതെ തന്നെ നില്‍ക്കുന്നുമുണ്ട്. തീർച്ചയായും, ആ പാവം കന്നുകാലികളുടെ ദീനം പിറ്റേന്നത്തെയ്ക്കുതന്നെ മാറിയിരുന്നു. എന്നോട് അമ്മ അതിന്‍റെ കാരണം പറഞ്ഞു. നമ്മുക്കെതിരെ നമ്മുടെ ശത്രുക്കള് ചെയ്തതാണ്. കന്നുകാലികള്‍ക്ക് ശത്രുബാധയായിരുന്നു. ‘മുസല്യാര്’ അത് കണ്ടുപിടിച്ചു. ദീനം മാറ്റി.\nപോത്തുകള് കഥ പറയുന്നില്ല. പക്ഷേ അവയും കഥയില് വിശ്വാസമുള്ളവരായി പാര്‍ക്കുന്നു. മാത്രമല്ല, എക്കാലത്തേയ്ക്കുമായി എന്നെ നോവല് പരിഭാഷകളുടെ വായനക്കാരനാക്കിയത് ആ രണ്ടു പാവം വീട്ടുമൃഗങ്ങളും.. .\nContent Summary: Karunakaran writes about booker international winning book At night all blood is black


കാർമേഘങ്ങൾ ഒഴിഞ്ഞു, വെയിൽ ചിത്രീകരണം തീർന്നു\nമനോരമ ലേഖകൻ June 30, 2020 03:26 PM IST\nനീണ്ട വിവാദങ്ങള്‍ക്കും ചര്‍ച്ചകള്‍ക്കും ശേഷം ഷെയിന് നിഗം നായകനാവുന്ന വെയില് സിനിമയുടെ ചിത്രീകരണം പൂർത്തിയായി. നിർമാതാവ് ജോബി ജോർജ് തന്നെയാണ് ഷെയ്ൻ നിഗത്തിനൊപ്പം നിൽക്കുന്ന ചിത്രം പങ്കു വച്ച് ചിത്രീകരണം അവസാനിച്ച വിവരം സമൂഹമാധ്യമങ്ങളിലൂടെ അറിയിച്ചത്.\nഗുഡ്‌വില് എന്റര്‍ടെയ്ന്‍മെന്റ്‌സിന്റെ ബാനറില് ജോബി ജോർജ് നിർമിക്കുന്ന ചിത്രം സംവിധാനം ചെയ്യുന്നത് നവാഗതനായ ശരത് മേനോനാണ്. മുൻപ് അങ്കമാലി ഡയറീസ്, ഈമയൗ എന്നീ ചിത്രങ്ങളില് ലിജോ ജോസ് പെല്ലിശ്ശേരിയുടെ അസിസ്റ്റന്റായി പ്രവർത്തിച്ചിരുന്ന വ്യക്തി കൂടിയാണ് ശരത്.\nവെയിലില് ദേശീയ അവാര്‍ഡ് ജേതാവായ സുരാജ് വെഞ്ഞാറമ്മൂടും മുഖ്യ കഥാപാത്രത്തെ അവതരിപ്പിക്കുന്നുണ്ട്. ഷാസ് മുഹമ്മദാണ് ചിത്രത്തിൻ്റെ ഛായാഗ്രഹണം നിർവ്വഹിക്കുന്നത്. പ്രവീണ് പ്രഭാകറാണ് ചിത്രത്തിൻ്റെ എഡിറ്റിംഗ് നിർവ്വഹിക്കുന്നത്. രംഗനാഥ് രവിയാണ് ശബ്ദ മിശ്രണം.


പാഴായി പാണ്ഡ്യയുടെ അര്‍ധസെഞ്ച്വറി; മുംബൈയെ തകര്‍ത്ത് ബെംഗളൂരു-royal challengers thrashes mumbai in chinnaswamy\nRoyal Challengers Thrashes Mumbai In Chinnaswamy\nപാഴായി പാണ്ഡ്യയുടെ അര്‍ധസെഞ്ചുറി; മുംബൈയെ തകര്‍ത്ത് ബാംഗ്ലൂർ\n31 പന്തില് 45 റണ്‍സടിച്ച ഓപ്പണര് മാനന് വോഹ്‌റയാണ് ബാംഗ്ലൂരുവിന്റെ ടോപ് സ്‌കോറര്\nബെംഗളൂരു: മുംബൈ വീണ്ടും തോല്‍വി രുചിച്ചപ്പോള് വിജയ വഴിയിലേക്ക് മടങ്ങിയെത്തി റോയല് ചലഞ്ചേഴ്‌സ് ബാംഗ്ലൂർ. 14 റണ്‍സിനായിരുന്നു വിരാട് കോഹ്‌ലിയും സംഘവും രോഹിത്തിന്റെ മുംബൈയെ തകര്‍ത്തത്. ബെംഗളൂരു ഉയര്‍ത്തിയ 168 റണ്‍സിന്റെ വിജയലക്ഷ്യം പിന്തുടര്‍ന്നിറങ്ങിയ മുംബൈ 153 ല് കളിയവസാനിപ്പിക്കുകയായിരുന്നു.\nഓള് റൗണ്ടര് ഹാർദിക് പാണ്ഡ്യയുടെ മികച്ച പ്രകടനം പാഴായ മൽസരത്തില് രോഹിത് ശര്‍മ്മ ഒരിക്കല് കൂടി പരാജയപ്പെട്ടു. ഹാര്‍ദിക് പാണ്ഡ്യ 42 പന്തില് അര്‍ധ സെഞ്ചുറിയും 28 റണ്‍സ് വഴങ്ങി മൂന്നു വിക്കറ്റും നേടി. അതേസമയം, റണ്‍സൊന്നുമെടുക്കാതെയാണ് നായകന് മടങ്ങിയത്.\nമുംബൈയ്ക്കായി ജെ.പി.ഡുമിനി (29), പൊള്ളാര്‍ഡ് (13), ക്രുനാല് പാണ്ഡ്യ (23), ബെന് കട്ടിങ് (12) എന്നിവരും പൊരുതി നോക്കിയെങ്കിലും വിജയതീരം തൊടാന് സാധിച്ചില്ല.\n31 പന്തില് 45 റണ്‍സടിച്ച ഓപ്പണര് മാനന് വോഹ്‌റയാണ് ബാംഗ്ലൂരുവിന്റെ ടോപ് സ്‌കോറര്. രണ്ടു ഫോറിന്റെയും നാല് സിക്‌സിന്റെയും അകമ്പടിയോടെയായിരുന്നു വോഹ്‌റയുടെ ഇന്നിങ്‌സ്. മക്കല്ലം 37 റണ്‍സെടുത്ത് റണ്‍ഔട്ടായപ്പോള് 32 റണ്‍സായിരുന്നു നായകന് വിരാട് കോഹ്‌ലി നേടിയത്.\nTags: IPL, Mumbai Indians, Royal Challengers Bangalore, Virat Kohli\nമൈസൂര് വൃന്ദാവനില് മരം കടപുഴകി വീണ് രണ്ട് മലയാളികള് മരിച്ചു\nമൊബൈല് സിം കണക്ഷന് എടുക്കാന് ഇനി ആധാര് വേണ്ട; തീരുമാനം മാറ്റി കേന്ദ്രം\n‘കോപ്പയാണ് ലക്ഷ്യം’; മെസിയും ഡിബാലയും അഗ്യൂറോയും അര്‍ജന്റീനയും\nമൂന്നാം ലോകകപ്പ്; ഇന്ത്യയുടെ സ്വപ്‌നങ്ങള് നെഞ്ചിലേറ്റി കോഹ്‌ലിയും കൂട്ടരും ഇംഗ്ലണ്ടിലേക്ക് പറന്നു


VA Shrikumar And Arun Gopy's Support To Actor Kailsh | ഈ അതിക്രമം നിന്നെ മുറിപ്പെടുത്തുന്നുണ്ടാവും എന്നറിയാം; നടന് കൈലാഷിന് ആശംസകളുമായി സിനിമാക്കാര് - Malayalam Filmibeat\n| Published: Tuesday, April 13, 2021, 20:53 [IST]\nകൈലാഷ് നായകനാവുന്ന ഏറ്റവും പുതിയ ചിത്രമായ 'മിഷന് സി' യില് നിന്നും പുറത്ത് വന്ന പോസ്റ്റര് വ്യാപകമായ സൈബര് ആക്രമണങ്ങള്‍ക്ക് വിധേയമായിരുന്നു. താരത്തിന്റെ ലുക്കിനെ പലരും വിമര്‍ശിച്ചതോടെ പിന്തുണയോടെ ആരാധകരും സിനിമാക്കാരുമൊക്കെ വന്നു. ഇപ്പോഴിതാ സംവിധായകന്മാരായ വിഎ ശ്രീകുമാറും അരുണ് ഗോപിയും കൈലാഷിന് പിന്തുണയുമായി എത്തിയിരിക്കുകയാണ്.\n'പ്രിയപ്പെട്ട കൈലാഷ്, അഭിനയിക്കുന്ന വേഷത്തിന്റെ പേരില് നേരിടുന്ന സൈബര് ആക്രമണത്തെ പറ്റി അറിഞ്ഞു. പ്രത്യേകതരം മാനസികാവസ്ഥയുള്ള ഒരു ചെറുകൂട്ടമാണ്, മലയാളികളെ മൊത്തത്തില് അപമാനിതരാക്കുന്ന ഇത്തരം അതിക്രമങ്ങള് തുടരുന്നത്. ട്രോള് എന്ന ശക്തമായ മാധ്യമത്തെ ദുരുപയോഗം ചെയ്യുന്ന അക്കൂട്ടരെ പരിഗണിക്കേണ്ടതേയില്ല.\nഒടിയനിലെ 'രവി'യെ കയ്യടക്കത്തോടെ ഭദ്രമാക്കി കയ്യടി നേടിയ കൈലാഷ് എന്ന നടന്റെ ശേഷി ഞാന് തിരിച്ചറിഞ്ഞതാണ്. നടനെന്നതിനൊപ്പം സ്‌നേഹവും കരുതലുമുള്ള ഒരു മനസിനുടമയാണ് നീ എന്നെനിക്കറിയാം. ഈ അതിക്രമം നിന്നെ മുറിപ്പെടുത്തുന്നുണ്ടാവും എന്നുമറിയാം. ഇപ്പോള് ഉണ്ടാകുന്നതിനെക്കാളൊക്കെ വലിയ പ്രതിബന്ധങ്ങളെ മറികടന്നാണ് കൈലാഷ് ഈ നിലയില് മലയാളസിനിമയില് നില്‍ക്കുന്നത്. ആ അതിജീവനത്തിന്റെ കരുത്തൊന്നു മാത്രം മതി, ഈ നിമിഷത്തെയും മറികടക്കാന്. കൈലാഷിന് ഐക്യദാര്‍ഢ്യം. ബെസ്റ്റ് ഓഫ് ലക്ക് ടീം മിഷന് സി... എന്ന് വിഎ ശ്രീകുമാര് പറയുന്നു.\nസാരി അഴകിൽ സുന്ദരിയായി കീർത്തി സുരേഷ്, കടൽ തീരത്ത് നിന്നുള്ള നടിയുടെ ഫോട്ടോസ് കാണാം\n'പ്രിയപ്പെട്ട കൈലാഷിന്റെ പുതിയ ചിത്രത്തിന്റെ പോസ്റ്റര്. സന്തോഷത്തോടെ അഭിമാനത്തോടെ പങ്കുവെക്കുന്നു. പലര്‍ക്കും ഇതൊക്കെ നേരമ്പോക്കുകള് ആകും. അടച്ചിട്ട മുറിയിലുരുന്നു മറ്റൊരാളെ മുറിപ്പെടുത്താന് പാകത്തില് വാക്കുകള് വെറുതെ സോഷ്യല് മീഡിയയിലെഴുതി വിട്ടാല് ഒരു ദിവസം ആ ചീഞ്ഞ മനോരോഗ മനസ്സിന് ആശ്വാസം കിട്ടുമായിരിക്കും. അതിനപ്പുറമാണ് സിനിമ എന്നത് പലര്‍ക്കും. മനസിലാക്കേണ്ട ഉപദ്രവിക്കാതിരിക്കാനുള്ള മാന്യത കാട്ടണം. അപേക്ഷയാണെന്നും അരുണ് ഗോപിയും പറയുന്നു.\nRead more about: kailash കൈലാഷ്\nVA Shrikumar And Arun Gopy's Support To Actor Kailsh\nStory first published: Tuesday, April 13, 2021, 20:53 [IST]


യുവാവിനെ തട്ടിക്കൊണ്ടുപോയി കൊലപ്പെടുത്തി; കൊവിഡ് ബാധിച്ച് മരിച്ചെന്ന വ്യാജേന മൃതദേഹം അടക്കി | UP Man Kidnapped, Murdered For2Crores Ransom, Cremated As Covid Victim\nയുവാവിനെ തട്ടിക്കൊണ്ടുപോയി കൊലപ്പെടുത്തി; കൊവിഡ് ബാധിച്ച് മരിച്ചെന്ന വ്യാജേന മൃതദേഹം അടക്കി\nഉത്തര്‍പ്രദേശിലെ ആഗ്രയിലാണ് ഞെട്ടിക്കുന്ന സംഭവമുണ്ടായത്. കോള്‍ഡ് സ്‌റ്റോറേജ് ഉടമയുടെ മകനെയാണ് സുഹൃത്തുക്കള് ചേര്‍ന്ന് തട്ടിക്കൊണ്ടുപോയി രണ്ട് കോടി രൂപ മോചനദ്രവ്യമാവശ്യപ്പെട്ടത്. തുടര്‍ന്ന് പ്രതികള് കാറിനുള്ളില്‍വെച്ച് 23കാരനായ യുവാവിനെ കൊലപ്പെടുത്തി.\nAgra, First Published Jun 28, 2021, 10:56 PM IST\nആഗ്ര: മോചനദ്രവ്യമാവശ്യപ്പെട്ട് വ്യവസായിയുടെ മകനെ തട്ടിക്കൊണ്ടുപോയി കൊലപ്പെടുത്തി മൃതദേഹം കൊവിഡ് ബാധിച്ച് മരിച്ചവരുടെ കൂട്ടത്തില് സംസ്കരിച്ചു. 23കാരനായ സച്ചിന് എന്ന യുവാവിനെയാണ് കൊലപ്പെടുത്തിയത്. ഉത്തര്‍പ്രദേശിലെ ആഗ്രയിലാണ് ഞെട്ടിക്കുന്ന സംഭവമുണ്ടായത്. കോള്‍ഡ് സ്‌റ്റോറേജ് ഉടമയുടെ മകനെയാണ് സുഹൃത്തുക്കള് ചേര്‍ന്ന് തട്ടിക്കൊണ്ടുപോയി രണ്ട് കോടി രൂപ മോചനദ്രവ്യമാവശ്യപ്പെട്ടത്. തുടര്‍ന്ന് പ്രതികള് കാറിനുള്ളില്‍വെച്ച് 23കാരനായ യുവാവിനെ കൊലപ്പെടുത്തി. മൃതദേഹം ബാഗിനുള്ളിലാക്കി പിപിഇ കിറ്റ് ധരിച്ച് ശ്മശാനത്തിലെത്തിച്ച് കൊവിഡ് രോഗിയുടേതെന്ന വ്യാജേന സംസ്‌കരിച്ചു. കേസില് അഞ്ചുപേരെ പൊലീസ് അറസ്റ്റ് ചെയ്തു.\nവൈകുന്നേരം നടക്കാനിറങ്ങിയ സച്ചിനെ എട്ടുദിവസം മുമ്പാണ് കാണാതായത്. മകനെ കാണാതായതോടെ പിതാവ് സുരേഷ് ചൗഹാന് പൊലീസില് പരാതി നല്‍കി.\nപിന്നീട് പ്രതികള് കുടുംബത്തോട് രണ്ട് കോടി രൂപ മോചനദ്രവ്യമാവശ്യപ്പെട്ട് ഫോണ് ചെയ്തു. കേസ് അന്വേഷിച്ച പൊലീസിനും ഫോണ്‍കോള് ലഭിച്ചു. സംഭവത്തില് ഹാപ്പി കൃഷ്ണ എന്നയാളെ ഞായറാഴ്ച രാത്രി അറസ്റ്റ് ചെയ്‌തെന്ന് അന്വേഷണ തലവന് ഹുകും സിങ് അറിയിച്ചു. ഇയാളെ ചോദ്യം ചെയ്തപ്പോഴാണ് വിവരങ്ങള് ലഭിച്ചത്. സുമിത് അശ്വനി, മനോജ് ബന്‍സാല്, റിങ്കു എന്നിവരാണ് അറസ്റ്റിലായ മറ്റുപ്രതികള്.\nകേസിലെ മറ്റൊരു പ്രതിയായ ഹര്‍ഷ് ചൗഹാന് എന്നയാളുമായി സുരേഷ് ചൗഹാനും മകന് സച്ചിന് ചൗഹാനും ബിസിനസ് ബന്ധമുണ്ടായിരുന്നു. ഹര്‍ഷ് ചൗഹാന് കൊവിഡ് പ്രതിസന്ധിമൂലം കനത്ത നഷ്ടമുണ്ടായി. സുമിത് അശ്വനി ഹര്‍ഷ് ചൗഹാന് 40 ലക്ഷം രൂപ കൊടുക്കാനുണ്ടായിരുന്നു. ഈ പണം ലഭിക്കാന് ഹര്‍ഷ് ചൗഹാനാണ് പദ്ധതി ആസൂത്രണം ചെയ്തത്.\nസച്ചിനെ തട്ടിക്കൊണ്ടുപോയി ലഭിക്കുന്ന രണ്ട് കോടിയില് ഒരുകോടി മധ്യസ്ഥത വഹിക്കുന്ന തനിക്കും ബാക്കി ഒരുകോടി സുമിതിനും നല്‍കാമെന്നായിരുന്നു വാഗ്ദാനം. പദ്ധതി നടപ്പാക്കാനായി മറ്റ് പ്രതികളെയും ഒപ്പം കൂട്ടി. എന്നാല്, ഇടപാടിനെക്കുറിച്ച് തനിക്ക് ഒന്നുമറിയില്ലെന്ന് സുരേഷ് ചൗഹാന് പൊലീസിനെ അറിയിച്ചു.\nLast Updated Jun 28, 2021, 10:56 PM IST\nവിവാഹച്ചടങ്ങിനിടെ 16കാരന് വെടിയേറ്റ് മരിച്ചു; വെടിയേറ്റത് പോയിന്‍റ് ബ്ലാങ്കില്, കൊലപാതകമെന്ന് ആരോപണം


കോലിയെ തടയാന് നോക്കേണ്ട!! റെക്കോര്‍ഡുകള് ഇനിയും തകരും... ഈ വര്‍ഷം തന്നെ - myKhel Malayalam\n» കോലിയെ തടയാന് നോക്കേണ്ട!! റെക്കോര്‍ഡുകള് ഇനിയും തകരും... ഈ വര്‍ഷം തന്നെ\nകോലിയെ തടയാന് നോക്കേണ്ട!! റെക്കോര്‍ഡുകള് ഇനിയും തകരും... ഈ വര്‍ഷം തന്നെ\nPublished: Saturday, September 8, 2018, 12:47 [IST]\nമുംബൈ: റെക്കോര്‍ഡുകള് തിരുത്തിക്കുറിക്കുകയെന്നത് ശീലമാക്കി മാറ്റിയിരിക്കുകയാണ് ഇന്ത്യന് ക്യാപ്റ്റന് വിരാട് കോലി. ഇതിനകം പല പ്രധാനപ്പെട്ട റെക്കോര്‍ഡുകളും അദ്ദേഹം പഴങ്കഥയാക്കിക്കഴിഞ്ഞു. കരിയറിലെ സുവര്‍ണകാലത്തിലൂടെ കടന്നുപോവുന്ന കോലി ഇനിയും കൂടുതല് റെക്കോര്‍ഡുകള് തന്റെ പേരിലേക്കു മാറ്റുമെന്നതില് സംശയമില്ല.\nഈ വര്‍ഷം തന്നെ കോലി തിരുത്തിക്കുറിക്കാന് സാധ്യതയുള്ള പ്രധാനപ്പെട്ട ചില റെക്കോര്‍ഡുകള് ഏതൊക്കെയാണെന്നു നോക്കാം.\nഇംഗ്ലണ്ടിലെ ടെസ്റ്റ് പരമ്പരയില് കൂടുതല് റണ്‍സ്\nഇംഗ്ലണ്ടിലെ ടെസ്റ്റ് പരമ്പരയില് ഏറ്റവുമധികം റണ്‍സ് നേടിയ താരമെന്ന മുന് ഇതിഹാസം രാഹുല് ദ്രാവിഡിന്റെ റെക്കോര്‍ഡിന് തൊട്ടരികിലാണ് കോലി. 2002ലെ ഇംഗ്ലണ്ട് പര്യടനത്തിലാണ് 602 റണ്‍സ് അടിച്ചുകൂട്ടി വന്‍മതില് ചരിത്രമെഴുതിയത്. ആറ് ഇന്നിങ്‌സുകളില് നിന്നായിരുന്നു അദ്ദേഹത്തിന്റെ ഈ നേട്ടം.\nഇംഗ്ലണ്ടിനെതിരായ അഞ്ചാം ടെസ്റ്റില് ഇനിയും ബാറ്റ് ചെയ്യാനിരിക്കെ കോലി ഈ റെക്കോര്‍ഡ് തകര്‍ക്കുമെന്ന് തന്നെയാണ് ആരാധകര് പ്രതീക്ഷിക്കുന്നത്. 544 റണ്‍സാണ് നാലു ടെസ്റ്റുകളില് നിന്നും അദ്ദേഹത്തിന്റെ സമ്പാദ്യം. രണ്ടിന്നിങ്‌സുകളിലായി 49 റണ്‍സ് കൂടി നേടിയാല് 19 വര്‍ഷം പഴക്കമുള്ള ദ്രാവിഡിന്റെ റെക്കോര്‍ഡ് കോലി പഴങ്കഥയാക്കും.\nഏകദിനത്തില് ഏറ്റവും വേഗത്തില് 10000 റണ്‍സെന്ന നാഴികക്കല്ല് പിന്നിട്ട താരമെന്ന റെക്കോര്‍ഡും കോലിയെ കാത്തിരിപ്പുണ്ട്. നിലവില് 9779 റണ്‍സാണ് അദ്ദേഹത്തിന്റെ അക്കൗണ്ടിലുള്ളത്. നിലവില് ഏറ്റവും വേഗത്തില് 10,000 റണ്‍സ് ക്ലബ്ബിലെത്തിയ താരമെന്ന റെക്കോര്‍ഡ് ബാറ്റിങ് ഇതിഹാസം സച്ചിന് ടെണ്ടുല്‍ക്കറുടെ പേരിലാണ്. 259 ഇന്നിങ്‌സുകളില് നിന്നാണ് മാസ്റ്റര് ബ്ലാസ്റ്റര് ഈ നേട്ടത്തിന് ഉടമയായത്.\nകോലി 203 ഇന്നിങ്‌സുകള് മാത്രമേ കളിച്ചിട്ടുള്ളൂ. 10,000 റണ്‍സ് തികയ്ക്കാന് അദ്ദേഹത്തിന് ഇനി വേണ്ടത് 221 റണ്‍സ് മാത്രമാണ്. നിലവിലെ ഫോമില് അധികം വൈകാതെ തന്നെ കോലി സച്ചിന്റെയും റെക്കോര്‍ഡ് തകര്‍ക്കുമെന്ന കാര്യത്തില് സംശയമില്ല.\nട്വന്റി20യില് കൂടുതല് റണ്‍സ്\nഅന്താരാഷ്ട്ര ട്വന്റി20യില് നിലവില് ഏറ്റവുമധികം റണ്‍സ് നേടിയ താരം ന്യൂസിലാന്‍ഡ് ഓപ്പണറായ മാര്‍ട്ടിന് ഗുപ്റ്റിലാണ്. 2271 റണ്‍സാണ് താരത്തിന്റെ അക്കൗണ്ടിലുള്ളത്. റണ്‍വേട്ടക്കാരുടെ ലിസ്റ്റില് നാലാംസ്ഥാനത്താണ് കോലി. 2012 റണ്‍സാണ് അദ്ദേഹം നേടിയത്. ഗുപ്റ്റിലിന്റെ റെക്കോര്‍ഡ് തകര്‍ക്കാന് കോലിക്ക് ഇനി 169 റണ്‍സ് കൂടി മതി. ഈ വര്‍ഷം വെസ്റ്റ് ഇന്‍ഡീസ്, ഓസ്‌ട്രേലിയ എന്നിവര്‍ക്കെതിരേ ഈ വര്‍ഷം നടക്കാനിരിക്കുന്ന ട്വന്റി20 പരമ്പരയില് തന്നെ ഇന്ത്യന് നായകന് ഗുപ്റ്റിലിന്റെ റെക്കോര്‍ഡ് തിരുത്തിക്കുറിക്കാന് സാധിക്കും.\nടെസ്റ്റില് വേഗത്തില് 7000 റണ്‍സ്\nടെസ്റ്റ് കരിയറില് ഇതിനകം 6098 റണ്‍സാണ് കോലിയുടെ സമ്പാദ്യം. ഈ വര്‍ഷം ഇനി ആറു ടെസ്റ്റുകള് കൂടി അദ്ദേഹത്തിന് ശേഷിക്കുന്നുണ്ട്. ടെസ്റ്റില് ഏറ്റവും വേഗത്തില് 7000 റണ്‍സ് തികച്ച താരമെന്ന വീരേന്ദര് സെവാഗിന്റെ റെക്കോര്‍ഡിന് തൊട്ടരികിലാണ് കോലി. 134 ഇന്നിങ്‌സുകളിലാണ് വീരു 7000 റണ്‍സ് തികച്ചത്. അതേസമയം, വെറും 120 ഇന്നിങ്‌സുകളിലാണ് കോലി 6098 റണ്‍സ് അടിച്ചെടുത്തിട്ടുള്ളത്. ഈ വര്‍ഷം ഇനി ശേഷിക്കുന്ന 13 ഇന്നിങ്‌സുകളില് നിന്നും 902 റണ്‍സ് കൂടി നേടിയാല് സെവാഗിനെ കോലി മറികടക്കും.\nഓസ്‌ട്രേലിയയില് കൂടുതല് സെഞ്ച്വറികള്\nഓസ്‌ട്രേലിയയില് ഏറ്റവുമധികം ടെസ്റ്റ് സെഞ്ച്വറികള് നേടിയ താരമെന്ന റെക്കോര്‍ഡും കോലിക്ക് കൈയെത്തുംദൂരത്താണ്. നിലവില് ആറു സെഞ്ച്വറികളുമായി മാസ്റ്റര് ബ്ലാസ്റ്റര് സച്ചിന് ടെണ്ടുല്‍ക്കറുടെ പേരിലാണ് റെക്കോര്‍ഡ്. അഞ്ചു സെഞ്ച്വറികളുമായി കോലി തൊട്ടുതാഴെയുണ്ട്.\nഈ വര്‍ഷം ഡിസംബറില് നടക്കാനിരിക്കുന്ന ഓസ്‌ട്രേലിയന് പര്യടനത്തില് രണ്ടു സെഞ്ച്വറികള് കൂടി നേടിയാല് ഇന്ത്യന് നായകന് സച്ചിനെ പിന്നിലാക്കും. 2014ലെ ഓസ്‌ട്രേലിയന് പര്യടനത്തില് കോലി കസറിയിരുന്നു. അന്ന് 692 റണ്‍സാണ് അദ്ദേഹം അടിച്ചെടുത്തത്.\nRead more about: virat kohli cricket india captain record വിരാട് കോലി ക്രിക്കറ്റ് ഇന്ത്യ ക്യാപ്റ്റന് റെക്കോര്‍ഡ്\nStory first published: Saturday, September 8, 2018, 12:47 [IST]


മാധ്യമപ്രവര്‍ത്തകനെ അജ്ഞാതര് വീട്ടില് കയറി വെടിവച്ചു; പൊലീസ് അന്വേഷണം ഊര്‍ജിതമാക്കി • Live Kerala News\nമാധ്യമപ്രവര്‍ത്തകനെ അജ്ഞാതര് വീട്ടില് കയറി വെടിവച്ചു; പൊലീസ് അന്വേഷണം ഊര്‍ജിതമാക്കി\n9/4/2018 at 9:49 am\nഡല്‍ഹിയില് മാധ്യമപ്രവര്‍ത്തകനെ അജ്ഞാതര് വീട്ടില് കയറി വെടിവച്ചു. സഹാറ സമയ് എന്ന ഹിന്ദി വാര്‍ത്താ ചാനലിലെ മാധ്യമപ്രവര്‍ത്തകന് അനുജ് ചൗധരിയെയാണ് ബൈക്കിലെത്തിയ രണ്ടംഗ സംഘം വെടിവച്ചത്. റാസാപൂരിലെത്തിയ ശേഷം ചൗധരി വീട്ടില് തിരിച്ചെത്തിയപ്പോഴാണ് തോക്കുധാരികള് തോക്കുധാരികള് അയാളുടെ വീട്ടില് കയറി അക്രമം നടത്തിയത്.\nവെടിയേറ്റ ചൗധരിയെ ആശുപത്രിയില് പ്രവേശിപ്പിച്ചു. ഇയാളുടെ ആരോഗ്യനില തൃപ്തികരമാണെന്ന് ഡോക്ടര്‍മാര് വ്യക്തമാക്കി. അതേസമയം അക്രമികളെ ചൗധരിയുടെ വീട്ടുകാര് തിരിച്ചറിഞ്ഞതായും എന്നാല് ഇതുവരെ പരാതി നല്‍കാന് തയ്യാറായിട്ടില്ലെന്നും പൊലീസ് അറിയിച്ചു.\nവ്യക്തിവൈരാഗ്യമാണ് ആക്രമണത്തിനു പിന്നിലെന്നാണ് പ്രാഥമിക അന്വേഷണത്തില് നിന്നും ലഭിക്കുന്ന സൂചന. മറ്റു വശങ്ങളും പോലീസ് പരിശോധിക്കുന്നുണ്ട്. ബിഎസ്പിയുടെ കൗണ്‍സിലറാണ് ചൗദരിയുടെ ഭാര്യ. രാഷ്ട്രീയപരമായ കാരണങ്ങള് ആക്രമണത്തിന് പിന്നിലുണ്ടോ എന്നും പൊലീസ് അന്വേഷിക്കുന്നുണ്ട്.\nവീരമൃത്യു വരിച്ച സൈനികർക്ക് രാജ്യത്തിന്റെ സല്യൂട്ട്: അന്തിമോപചാരം അർപ്പിച്ച് മോദിയും രാഹുലും\nകശ്‌മീരിൽ വീരമൃത്യു വരിച്ച സൈനികർക്ക് രാജ്യത്തിന്റെ ആദരവോടെ വിട. ന്യൂഡൽഹിയിലെ…\nപ്രവാസി സ്ത്രീകളുടെ സുരക്ഷയ്ക്ക് നോര്‍ക്കയില് വനിത എന്.ആര്.ഐ സെല് രൂപവത്കരിക്കും: മുഖ്യമന്ത്രി


ക്ഷയരോഗം നേരത്തെ മനസ്സിലാക്കാം; ഒരാഴ്ചയിലധികം നീണ്ടു നിൽക്കുന്ന ചുമ ശ്രദ്ധിക്കുക | Tuberculosis | World TB day\nക്ഷയരോഗം നേരത്തെ മനസ്സിലാക്കാം; ഒരാഴ്ചയിലധികം നീണ്ടു നിൽക്കുന്ന ചുമ ശ്രദ്ധിക്കുക\nമനോരമ ലേഖകൻ March 24, 2021 09:12 AM IST\nതൊണ്ണൂറു ശതമാനം പേരിലും കാണപ്പെടുന്നതു ശ്വാസകോശ ക്ഷയമാണ്\nഒരാഴ്ചയിൽ അധികം തുടർച്ചയായി ചുമയ്ക്കുന്നുണ്ടെങ്കിൽ ശ്രദ്ധിക്കണം\nമൈക്കോ ബാക്ടീരിയം ട്യൂബർകുലോസിസ് എന്ന രോഗാണു ഉണ്ടാക്കുന്ന പകർച്ചവ്യാധിയാണ് ക്ഷയരോഗം അഥവാ ട്യൂബർകുലോസിസ്. ഇതു ശരീരത്തിന്റെ ഏതു ഭാഗത്തെയും ബാധിക്കാമെങ്കിലും തൊണ്ണൂറു ശതമാനം പേരിലും കാണപ്പെടുന്നതു ശ്വാസകോശ ക്ഷയമാണ്.\nസാധാരണ ഗതിയിൽ ആറുമാസം കൊണ്ട് പൂർണമായും ചികിൽസിച്ചു മാറ്റാവുന്നതാണ് ക്ഷയരോഗം. എന്നാൽ കൃത്യമായി മരുന്ന് കഴിക്കാതിരുന്നാൽ രോഗാണുക്കൾ മരുന്നിനെതിരെ പ്രതിരോധ ശേഷി കൈവരിച്ച് അൽപ്പം കൂടി ശക്തമായ മൾട്ടി ഡ്രഗ് റസിസ്റ്റന്റ് ടിബി യിലേക്ക് നയിക്കും. ഒരാഴ്ചയിൽ അധികം തുടർച്ചയായി ചുമയ്ക്കുന്നുണ്ടെങ്കിൽ നിങ്ങളുടെ ഇൗ ചുമ ക്ഷയരോഗത്തിന്റെ ലക്ഷണമാകാം.\nക്ഷയരോഗം കണ്ടുപിടിച്ചു കഴിഞ്ഞാൽ ഇത് സംബന്ധിച്ച് ജില്ലാ ആരോഗ്യ കേന്ദ്രത്തെ അറിയിക്കണം എന്നതാണ് ആശുപത്രികൾക്ക് നൽകിയിരിക്കുന്ന നിർദേശം. പിന്നെ ആ രോഗിയുടെ ചികിൽസ സർക്കാർ ഏറ്റെടുക്കുകയാണ് ചെയ്യുക. അയാൾക്കുള്ള മരുന്നും മറ്റും സർക്കാർ സൗജന്യമായി നൽകും. ഡോട്സ് ചികിൽസ പ്രകാരം ആറുമാസം തുടർച്ചയായാണ് ഒരു ക്ഷയരോഗി ചികിൽസ തേടേണ്ടത്.\nക്ഷയരോഗ ചികിൽസയിൽ മുൻപു മരുന്നു നൽകുന്നതിൽ മാത്രമായിരുന്നു ആരോഗ്യവകുപ്പിന്റെ ഇടപെടൽ. എന്നാൽ ഇപ്പോൾ ഡോട്ട്സ് സമ്പ്രദായ പ്രകാരം ചികിൽസയുടെ എല്ലാ ഘട്ടത്തിലും ആരോഗ്യപ്രവർത്തകരുടെ മേൽനോട്ടമുണ്ട്. ശരിയായി ചികിൽസ നൽകിയാൽ 95% രോഗവിമുക്തി ഉണ്ടാകും. ഇൗ ഹ്രസ്വകാല ചികിൽസാരീതിയിൽ ആരോഗ്യപ്രവർത്തകരുടെ നേരിട്ടുള്ള നിരീക്ഷണത്തിനു വിധേയരായി രോഗി മുടങ്ങാതെ മരുന്നു കഴിക്കുന്നു. രോഗിയുടെ എല്ലാ ചികിൽസാവിവരവും ഇവർ ശേഖരിച്ചുവയ്ക്കും.\n∙ സർക്കാർ മേഖലയിലായാലും സ്വകാര്യ മേഖലയിലായാലും ക്ഷയരോഗിക്ക് ഡോട്സ് ചികിൽസ ഉറപ്പുവരുത്താൻ ഡോക്ടറും അത് ചോദിച്ചു വാങ്ങാൻ രോഗിയും ബാധ്യസ്ഥനാണ്.\n∙ ചികിൽസ തുടങ്ങി രണ്ടാം മാസം കഴിയുമ്പോൾ രോഗം പൂർണമായി മാറിയെന്ന് കരുതി മരുന്ന് മുടക്കരുത്. മരുന്നു തുടങ്ങിയ ശേഷമുള്ള ആദ്യ പരിശോധനയും തീരുന്ന സമയത്തുള്ള പരിശോധനയും ചികിൽസയിൽ ഏറെ പ്രധാനപ്പെട്ടതാണ്.\n∙ ഒരാഴ്ചയിൽ കൂടുതൽ നീണ്ടുനിൽക്കുന്ന ചുമ ശ്രദ്ധയിൽ പെട്ടാൽ നിർബന്ധമായും കഫം പരിശോധിക്കണം. ഒരു ക്ഷയരോഗി കൃത്യസമയത്ത് ചികിൽസ തേടിയില്ലെങ്കിൽ ഒരുവർഷം പുതിയ 15 ക്ഷയരോഗികളെ ഉണ്ടാക്കും.\nരണ്ടാഴ്ചയിലേറെ നീണ്ടുനിൽക്കുന്ന സാധാരണ മരുന്നുകൾകൊണ്ട് മാറ്റം വരാത്ത ചുമയാണ് പ്രഥമ ലക്ഷണം. ചുമയോടൊപ്പം നേരിയ പനി (വൈകുന്നേരങ്ങളിലോ രാത്രിയിലോ) വിശപ്പില്ലായ്മ, ശരീരഭാരം കുറയുക, കഫത്തിൽ രക്തം കാണപ്പെടുക തുടങ്ങിയവയും ക്ഷയരോഗത്തിന്റെ ലക്ഷണങ്ങളാകാം.\n∙ അംഗീകൃത കഫ പരിശോധനാ കേന്ദ്രങ്ങളിൽ വച്ച് രണ്ടുതവണയായി കഫ പരിശോധന നടത്തുക. ഏറ്റവുമടുത്തുള്ള പ്രാഥമികാരോഗ്യ കേന്ദ്രത്തിൽ അന്വേഷിച്ചാൽ കൂടുതൽ വിവരങ്ങൾ ലഭ്യമാണ്.\n∙ ആദ്യ കഫ പരിശോധനയിൽ ക്ഷയരോഗാണുക്കളെ കണ്ടെത്തിയില്ലെങ്കിൽ, ഡോക്ടറുടെ നിർദേശ പ്രകാരമുള്ള മരുന്നുകൾ രണ്ടാഴ്ച കഴിക്കുക. തുടർന്നും ചുമയുണ്ടെങ്കിൽ വീണ്ടും കഫ പരിശോധന നടത്തേണ്ടതാണ്.\n∙ രോഗ നിർണയം ഉറപ്പു വരുത്തിയാൽ, ക്ഷയരോഗത്തിനുള്ള ‘ഡോട്സ്’ ചികിത്സാരീതി അവലംബിക്കേണ്ടതാണ്.\n∙ മരുന്നുകൾ കൃത്യമായി കഴിക്കാതിരുന്നാൽ, മരുന്നുകളെ ചെറുക്കുന്ന തരത്തിലുള്ള രോഗാണുക്കൾ ഉടലെടുക്കുകയും രോഗം മാരകാവസ്ഥയിലേക്ക് കടക്കുകയും ചെയ്യും.\n∙ ചുമയ്ക്കുമ്പോൾ തൂവാലകൊണ്ട് വായയും മൂക്കും അടച്ചുപിടിക്കുക. ഇത് രോഗവ്യാപനം ഒരു പരിധിവരെ തടയും.\n∙ പൊതു സ്ഥലങ്ങളിലും, മറ്റു തുറസ്സായ സ്ഥലങ്ങളിലും കഫം തുപ്പാതിരിക്കുക.\nEnglish Summary : Tuberculosis: Symptoms, treatment and prevention, World TB Day\nമൂന്നാം തവണയും ക്ഷയം വന്നപ്പോൾ മരിക്കാൻ ഉറപ്പിച്ചു; പക്ഷേ തോറ്റില്ല, തോൽക്കുകയുമില്ല\nക്ഷയക്കിടക്കയിൽ സൽമാനെ വിളിച്ചു കരഞ്ഞ നടിയും ഉയർത്തെഴുന്നേറ്റ തിയാഗോയും\nനട്ടെല്ലിൽ ബാധിച്ച ക്ഷയം; തുറന്നു പറഞ്ഞ അമിതാഭ് ബച്ചൻ, ഇനിയും മാറിയില്ലേ നമ്മുടെ ടി ബി ടാബൂ?\nഎല്ലാ ചുമയും കോവിഡ് അല്ല; മറക്കരുത്, ക്ഷയ ജാഗ്രത\nരാത്രിയിലെ വിയർപ്പും നീണ്ടു നിൽക്കുന്ന ചുമയും ക്ഷയരോഗ ലക്ഷണമാകാം; രോഗനിർണയം വൈകരുത്\nhttps-www-manoramaonline-com-health-health-news 79uveouaeqnogj21qeoqbocifj video-component


സാമ്പത്തിക പ്രതിസന്ധി: കാരണങ്ങളും പ്രതിവിധികളും | islamonlive.in\nഅമേരിക്കന് സാമ്പത്തിക മേഖലയെ ബാധിച്ച പ്രതിസന്ധിയെ മരണം എന്നാണ് അമേരിക്കന് സെന്‍ട്രല് ബാങ്ക് മാനേജര് വിശേഷിപ്പിച്ചത്. മുസ്‌ലിംകളെന്ന നിലക്ക് നമ്മെ സംബന്ധിച്ചിടത്തോളം പ്രസ്തുത പ്രതിസന്ധി അപ്രതീക്ഷിതമായിരുന്നില്ല. പലിശയിലും പൂഴ്ത്തിവെപ്പിലും കെട്ടിപ്പടുക്കപ്പെട്ട ഒരു സാമ്പത്തിക വ്യവസ്ഥയുടെ പതനമായിരുന്നു. സാമ്പത്തിക ഇടപാടുകളില് കാത്ത് സൂക്ഷിക്കേണ്ട മൂല്യങ്ങളില് വിശ്വസിക്കാത്ത ആധുനിക നാഗരിക ക്രമത്തെ സംബന്ധിച്ചിടത്തോളം അത് അപ്രതീക്ഷിതമായിരുന്നു. അവരുടെ മാര്‍ഗം സ്വീകരിക്കുകയും അവര്‍ക്ക് തണലില് ജീവിക്കുകയും ചെയ്ത എല്ലാവര്‍ക്കുമത് വമ്പിച്ച ആഘാതമായിരുന്നു. മാര്‍ക്കറ്റില് തോന്നിയത് പോലെ കച്ചവടം നടത്താനുള്ള നിരുപാധിക സ്വാതന്ത്ര്യം അനുവദിക്കാവതല്ല എന്നത് മുസ്‌ലിം ഉമ്മത്ത് 14 നൂറ്റാണ്ടുകള്‍ക്ക് മുമ്പ് തന്നെ പഠിച്ചതാണ്. പലിശ വന്‍പാപത്തില് പെട്ടതാണെന്നും നാശവും ദുരന്തവുമല്ലാതെ അവ കൊണ്ട് വരികയില്ലെന്നും അത് പഠിച്ചു. സകലമാന അനുഗ്രഹങ്ങളും ഐശ്വര്യങ്ങളും അത് നശിപ്പിച്ച് കളയും. മാത്രമല്ല യഹൂദരും െ്രെകസ്തവരും അവരുടെ വേദഗ്രന്ഥങ്ങളില് നിന്നും മുസ്‌ലിങ്ങള്‍ക്ക് മുമ്പേ ഇത് പഠിച്ചിരുന്നു.\nഅവരുടെ മാര്‍ക്കറ്റുകള് മുതലാളിത്തത്തിന് കീഴ്‌പ്പെട്ടവയായിരുന്നു. അവരാകട്ടെ സൃഷ്ടാവിന്റെ അധ്യാപനങ്ങള് തിരസ്‌കരിച്ചു. ദൈവിക നിയമങ്ങള്‍ക്ക് വിരുദ്ധമായ നിയമങ്ങള് ഭൂമിയില് ആവിഷ്‌കരിച്ചു. അത് കൊണ്ട് തന്നെ പലിശ അനുവദനീയമാക്കുന്ന നിയമങ്ങള് നടപ്പിലാക്കി. സമ്പത്തിന് മുന്‍ഗണനയും ആദരവും നല്‍കുന്ന മുതലാളിത്ത സാമ്പത്തിക വ്യവസ്ഥ രൂപം കൊണ്ടു. അവിടെ മനുഷ്യനോ, മാനുഷിക മൂല്യങ്ങള്‍ക്കോ യാതൊരു വിലയുമുണ്ടായിരുന്നില്ല. കാര്‍ഷിക കമ്പനികള്‍ക്ക് തങ്ങളുടെ ധാന്യങ്ങള് നശിപ്പിക്കാനും പൂഴ്ത്തിവെക്കാനും ഭൂമിക്കടിയില് കുഴിച്ചിടാനുമുള്ള അനുവാദം അവര് നല്‍കിയിരുന്നു. അതോടെ ദരിദ്രര് പട്ടിണി കൊണ്ട് മരണപ്പെട്ടാലും, പ്രസ്തുത വസ്തുക്കള്‍ക്ക് മാര്‍ക്കറ്റില് ആവശ്യക്കാരുണ്ടാവുകയും അവയുടെ വില വര്‍ധിക്കുകയും ചെയ്യുമല്ലോ. എന്നല്ല എല്ലാ നിലക്കും സമ്പന്നര്‍ക്ക് മാത്രം ആനുകൂല്യം നല്‍കുന്ന നിയമങ്ങളായിരുന്നു അവര് രൂപപ്പെടുത്തിയത്. ഇന്നലെ വരെ ഇത്തരം നിയമങ്ങള് ആവിഷ്‌കരിക്കുകയും അവക്ക് പവിത്രത കണക്കാക്കുകയും ചെയ്തവര് ഇന്ന് അവയില് നിന്നും പിന്‍വാങ്ങിത്തുടങ്ങിയിരിക്കുന്നു.\nദരിദ്രരെയും പാവങ്ങളെയും പരിഗണിക്കാത്ത സ്വാതന്ത്ര്യ സങ്കല്‍പത്തിന് ഇസ്‌ലാം നിബന്ധനകള് വെച്ചു. സമൂഹത്തെക്കാള് വ്യക്തിക്ക് പ്രാധാന്യം നല്‍കുന്ന സംവിധാനത്തെ പുനഃക്രമീകരിച്ചു. പലിശ നിഷിദ്ധമാക്കപ്പെട്ടു. പലിശക്ക് കടം വാങ്ങുന്നതിനെയും വില്‍ക്കുന്നതിനെയും നിരോധിച്ചു. ദരിദ്രരുടെയും ലോക സാമ്പത്തിക ക്രമത്തിന്റെയും മേല് ഇവ സൃഷ്ടിക്കുന്ന അപകടകരമായ സ്വാധീനം കാരണമായിരുന്നു അത്. അനിവാര്യ സന്ദര്‍ഭത്തില് ശര്‍ഈ നിബന്ധനകളോടെ കടം അനുവദിച്ചു. അത് ഒരിക്കലും സമൂഹത്തെയോ വ്യക്തിയെയോ മോശമായി ബാധിക്കരുത്. അതിനാലാണ് കടത്തിന്റെ അപകടത്തെ സംബന്ധിച്ച് സൂചിപ്പിക്കുന്ന ധാരാളം പ്രവാചക വചനങ്ങള് കാണുന്നത്. കടബാധ്യതയുള്ളവന്റെ മേല് പ്രവാചകന് നമസ്‌കരിക്കാറുണ്ടായിരുന്നില്ല എന്നത് തന്നെ അതിന്റെ ഗൗരവത്തെക്കുറിക്കുന്നു.\nഇസ്‌ലാം സാമ്പത്തിക ജീവിതം വ്യവസ്ഥപ്പെടുത്തിയിരിക്കുന്നത് ദൈവിക നിയമങ്ങള് കൊണ്ടാണ്. അതാവട്ടെ സൃഷ്ട്ികള് സുരക്ഷിതവും നിര്‍ഭയവുമായ സാമ്പത്തിക ജീവിതം നയിക്കുന്നതിന് വേണ്ടിയുള്ളതാണ്. സമ്പന്നനെയും ദരിദ്രനെയും അത് ഒരു പോലെ വിലമതിക്കുന്നു. പൊതു താല്‍പര്യവും വ്യക്തി താല്‍പര്യവും അത് പരിഗണിക്കുന്നു. ജനങ്ങളുടെ അവകാശങ്ങള് സംരക്ഷിക്കുന്നു. അത് കൊണ്ടാണ് കച്ചവടം അനുവദിക്കപ്പെട്ടത്. പലിശയും വഞ്ചനയും ചൂതാട്ടവും നിഷിദ്ധമാക്കപ്പെട്ടു. പൂഴ്ത്തിവെപ്പും ഉടമപ്പെടാത്തത് കച്ചവടം നടത്തലും ശിക്ഷാര്‍ഹമാണെന്ന് നിയമമാക്കി. എല്ലാവര്‍ക്കും ലാഭവും നഷ്ടവും സംഭവിക്കാവുന്ന സംവിധാനം രൂപപ്പെട്ടു. ആധുനിക വ്യവസ്ഥകള് ദൈവിക നിയമങ്ങള് സ്വീകരിച്ചിരുന്നുവെങ്കില് പരാജയപ്പെട്ട ഈ കമ്യൂണിസ്റ്റ് പരീക്ഷണമോ മുതലാളിത്ത പരീക്ഷണമോ ആവശ്യമില്ലായിരുന്നു. അതിന്റെ പേരില് മാര്‍ക്കറ്റുകളും കമ്പനികളും കുത്തുപാളയെടുക്കേണ്ടി വരികയുമില്ലായിരുന്നു.\nനാമിവിടെ സംസാരിക്കുന്നത് സാമ്പത്തിക പ്രതിസന്ധിക്ക് കാരണമായി ഭവിച്ച ചില കാരണങ്ങളെ കുറിച്ചാണ്.\n1. നിലവിലെ സാമ്പത്തിക ക്രമം നിലകൊള്ളുന്ന പലിശാധിഷ്ഠിത വ്യവസ്ഥ. വിട്ട് വീഴ്ച, ദയ തുടങ്ങിയ മാനവിക മൂല്യങ്ങളുടെ കടുത്ത ശത്രുവായാണ് അത് നിലകൊള്ളുന്നത്. പ്രസ്തുത വ്യവസ്ഥ ഭാഗികമായ വിജയം കൈവരിക്കുന്നതോടൊപ്പം തന്നെ ഇപ്പോള് സംഭവിച്ചത് പോലെ പരാജയപ്പെടുമെന്നതില് സംശയമേയില്ല.\n2. അഫ്ഗാനിസ്ഥാനിലും ഇറാഖിലും നടത്തിയത് പോലുള്ള അന്യായമായ യുദ്ധങ്ങള്. മുസ്‌ലിം രാഷ്ട്രങ്ങളുടെ ചെലവില് തങ്ങളുടെ സാമ്രാജ്യത്തിന്റെ വികാസത്തിന് വേണ്ടിയും സാമ്പത്തിക ഉറവിടങ്ങളും സാധ്യതകളും ഊറ്റിയെടുക്കാനുള്ള തന്ത്രവും കൂടിയായിരുന്നു. ഇവയൊക്കയാണ് അവരുടെ സാമ്പത്തിക ഭദ്രത താറുമാറാക്കിയത്. മാസം തോറും ബില്യണ് കണക്കിന് ഡോളറുകളാണ് യുദ്ധം അവരില് നിന്നും അപഹരിച്ചത്. ഈ രാഷ്ട്രങ്ങള്‍ക്ക് നേരെ നടത്തിയ അക്രമങ്ങള്‍ക്കുള്ള ശിക്ഷ കൂടിയായിരുന്നു ഈ പ്രതിസന്ധി.


ഒരു മലവെള്ളപ്പാച്ചിലില് – Boolokam\nകാട് കാണാനുള്ള മോഹത്തില് പോയതാണ്. പതിവ് പോലെ സര്‍വ്വയര്‍മാരാണ് പ്രചോദനം. ഉടുമ്പന്നൂര് കഴിഞ്ഞു ചീനിക്കുഴി. വീണ്ടും അഞ്ചാറ് കിലോമീറ്റര് നടന്നാല് സ്ഥലത്തെത്താം. അവിടെ ഗിരിവര്‍ഗ്ഗക്കാരനായ ബാലകൃഷ്ണനുണ്ട്. അയാളുടെ വീട്ടില് താമസിക്കാം. പിറ്റെന്നു അയാളോടൊപ്പം മലകള് കയറി ഇടുക്കിയിലെത്താം.എല്ലാക്കാര്യങ്ങളും സര്‍വ്വേയര് ജനാര്‍ദ്ദനന് പിള്ളയും കൂട്ടുകാരും പറഞ്ഞുറപ്പിച്ചിട്ടുണ്ട്. അധ്യാപക സമരം കൊണ്ട് കോളേജ് അടച്ചിരിക്കയാണ്. ഞങ്ങള് (ജോസഫ്, ജോര്‍ജ് വര്‍ക്കി പിന്നെ ഞാനും ) പുറപ്പെട്ടു.നാലുമണിയോടെ ബാലകൃഷ്ണന്റെ വീട്ടിലെത്തി. ബാലകൃഷ്ണന് സമ്പന്നനാണു. ധാരാളം ഭൂസ്വൊത്ത്. എറണാകുളത്തു ഉന്നത ഉദ്യോഗങ്ങളിലിരിക്കുന്ന ജ്യേഷ്ഠന്‍മാരുടെ കൃഷികള് നോക്കി നടത്തുന്നതും ബാലകൃഷ്ണനാണ്. വൈക്കോല് മേഞ്ഞതെങ്കിലും വലിയ നാലുകെട്ടാണ്പുര. എന്തിന്, ഭാര്യമാര് തന്നെ രണ്ടെണ്ണം. പ്രായം ഒരു മുപ്പത്തഞ്ചിലധികമില്ല. രസികനായ ബാലകൃഷ്ണന് ഞങ്ങളെ സഹര്‍ഷം സ്വീകരിച്ചു.\nരാത്രി നല്ല ചൂടുള്ള ഗ്രാമീണ ഭക്ഷണവും കഴിച്ചു ഞങ്ങള് കിടന്നു. ചീവീടുകളുടെ സുഖ സംഗീതം ആസ്വദിച്ച്, പറമ്പിന്റെ അതിരിലൂടെ ഒഴുകുന്ന കാട്ടാറിന്റെ കളകളാരവം കേട്ടു എപ്പോഴാണ് ഉറങ്ങിയതെന്ന് ഓര്‍മ്മയില്ല. വാതിലില് മുട്ടുന്ന ശബ്ദം കേട്ടാണ് ഉണര്‍ന്നത്. മുന്നില് ആവി പറക്കുന്ന കട്ടന് കാപ്പിയുമായി ബാലകൃഷ്ണന്റെ ഭാര്യ ദേവകി. അപ്പോഴേക്കും കുളിച്ചു ഷേവ് ചെയ്തു കുട്ടപ്പനായി ബാലകൃഷ്ണനും എത്തി. ഒരു മണിക്കൂര് കൊണ്ട് റെഡിയായി ,നല്ല ചൂട് കഞ്ഞിയും പുഴുക്കും കഴിച്ചു ഞങ്ങള് യാത്രയായി. മുന്നില്, ഒരു നാടന് തോക്ക് ഇടതു തോളില് ചാരി, ബാലകൃഷ്ണന്. കഴിക്കാനുള്ള ഭക്ഷണപ്പൊതികളുമായി, ഞങ്ങള് പുറകെ. വെള്ളം ഒരു പ്രശ്‌നമല്ല എന്ന ബാലകൃഷ്ണന്റെ ഉറപ്പില്, കുടിവെള്ളം എടുത്തിട്ടില്ല. അല്ലെങ്കിലും കുപ്പി വെള്ള സംസ്‌കാരം നാട്ടില് തുടങ്ങിയിട്ടില്ല.\nആദ്യമാദ്യം പുഴയുടെ തീരത്ത് കൂടിയായിരുന്നു യാത്ര. സാധാരണ പട്ടണവാസി കണ്ടിട്ടുള്ള തരം പുഴയല്ല. പുഴയൊഴുകുന്ന ഭാഗം മുഴുവന് കല്ലുകളാണ്.ചെറിയ ഉരുളന് കല്ലുകള് തൊട്ട് വലിയ വലിയ കല്ലുകള് വരെ നിരന്നിരിക്കുന്ന പാതയിലൂടെ കലപില ശബ്ദമുണ്ടാക്കി കാട്ടാറൊഴുകുന്നു. നല്ല തെളിനീര്. കൈക്കുമ്പിളില് കോരി മുഖത്തൊഴിക്കുമ്പോള് സുഖകരമായ ഒരു കുളിര്. പുഴയുടെ മറുഭാഗം കാടാണ്. ഈറ്റക്കൂട്ടങ്ങളും ചെറുമരങ്ങളും ഇടയ്ക്കു വന്മരങ്ങളുമായി ശാന്ത ഗംഭീരമായ പ്രകൃതി. പാദസരം പോലെ ചെറുമണി കിലുക്കി കാട്ടാര് . ചീവീടുകളുടെ നേര്‍ത്ത സംഗീതത്തിനിടക്ക് വേഴാമ്പലിന്റെ ഘനഗംഭീര ശബ്ദം. കാര്യമായൊന്നും സംസാരിക്കാതെ,പൂര്‍ണ്ണമായും പ്രകൃതിയില് ലയിച്ചു ഞങ്ങള് യാത്ര തുടര്‍ന്നു. പതുക്കെ പുഴ കടന്നു കാട്ടു വഴികളിലൂടെ മുന്നോട്ട് നീങ്ങി. കുറെ പോയപ്പോള് ആ കാട്ടില് ഒരു പുര. ഏതോ കയ്യേറ്റക്കാരനാണ്.മൂന്നാല് ഏക്കര് സ്ഥലത്തു തെരുവ (ഇഞ്ചിപ്പുല്ല്) നട്ടിരിക്കുന്നു. പ്രായപൂര്‍ത്തിയായ രണ്ടു പെങ്കുട്ടികളും ഒരു സഹായിയുമായി ആ കാട്ടില് കഴിയുകയാണ്. അവര് ഞങ്ങള്‍ക്ക് കട്ടന് ചായ ഇട്ടു തന്നു. പത്തുമിനുറ്റ് നേരത്തെ വിശ്രമത്തിന് ശേഷം ഞങ്ങള് യാത്ര തുടര്‍ന്നു.\nനിബിഡ വനം കഴിഞ്ഞു മൊട്ടക്കുന്നുകളാണ്.മലഞ്ചെരിവില് ചെറു വനങ്ങളുമുണ്ട്. നല്ല വെയില്. അല്‍പ്പം വെള്ളം കുടിച്ചാല് കൊള്ളാമെന്നുണ്ട്. ആടിനെ പ്ലാവില കാണിച്ചു കൊണ്ടുപോകുന്നത് പോലെ വെള്ളം അവിടെയുണ്ട് ,ആ ചെരിവിലുണ്ട് തുടങ്ങിയ വാഗ്ദാനങ്ങള് നല്‍കി ബാലകൃഷ്ണന് ഞങ്ങളെയും കൊണ്ട് നീങ്ങുകയാണ്. അവസാനം വെള്ളമുള്ള സ്ഥലത്തെത്തി. കൈകൊണ്ടു കോരിയെടുക്കാന് മാത്രം വെള്ളമില്ല. ചളി കൊണ്ട് ഞങ്ങളൊരു വരമ്പുണ്ടാക്കി.ഒരു തടയണ. കൈക്കുടന്നയില് കൊരി കുടിക്കാന് നോക്കുമ്പോള് കൈ നിറയെ അട്ടകള് (തോട്ടപ്പുഴു ) . അയ്യേ എന്നു വിളിച്ച് കൈ വിടര്‍ത്തിയെങ്കിലും കയ്യിലും കാലിലും നിറയെ അട്ടകളായി. കൂടെ കരുതിയ പുകയിലകൊണ്ടും ചുണ്ണാമ്പു കൊണ്ടും അട്ടകളെ ദേഹത്ത് നിന്നും ഇറക്കി. പക്ഷേ വെള്ളം എങ്ങിനെ കുടിക്കും? ബാലകൃഷ്ണന് ഒരു ഈറ്റ (ഓട) കുഴല് ഉണ്ടാക്കി അതിലൂടെ വെള്ളം ഒഴുക്കി.ആ വെള്ളം കൈക്കുടന്നയില് പിടിച്ച് ഞങ്ങള് സ്വാദോടെ കുടിച്ചു. കാരണം ഒരു മണിക്കൂറെങ്കിലും നടന്നാലെ അടുത്ത വെള്ളമുള്ള സ്ഥലത്തു എത്തൂ.\nഉച്ചയോടെ ഞങ്ങള് ഒരു മല കയറി മറിഞ്ഞു. വീണ്ടും നിബിഡ വനം. മലയുടെ മറുവശത്തേക്ക് ഒഴുകുന്ന തെളിനീരരുവി. അവിടെ ഒരു പാറപ്പുറത്തിരുന്നു ഞങ്ങള് ആഹാരം കഴിച്ചു.ഞങ്ങള്‍ക്ക് അല്‍പ്പം വിശ്രമിച്ചാല് കൊള്ളാമെന്നുണ്ടായിരുന്നു. പക്ഷേ ബാലകൃഷ്ണന് സമ്മതിച്ചില്ല. ഇരുന്നാല്, മല കയറി ഇരുട്ടുന്നതിന് മുമ്പു തിരിച്ചെത്താന് കഴിയില്ല. രാത്രി ആനയും മറ്റ് ഹിംസ്ര ജന്തുക്കളുമുള്ള കാട്ടില് പെട്ട് പോകുന്നത് അത്ര സുഖകരമല്ല. കുത്തി നടക്കാന് മൂന്നു പേര്‍ക്കും ഓരോ വടി വെട്ടിത്തന്നു ഞങ്ങളുടെ ആതിഥേയന്. മൂന്നു മണിയോടെ ഞങ്ങള് മലയുടെ മുകളിലെത്തി. ആളെ വിറപ്പിക്കുന്ന തണുത്ത കാറ്റ് അടിക്കുന്നുണ്ട്. മൊട്ടക്കുന്നുകളും, ചെരിവില് വനങ്ങളുമായുള്ള ആ കാഴ്ചകണ്ട് കുറച്ചുനേരം നില്‍ക്കണമെന്നുണ്ടായിരുന്നു. അതിനാണ് വന്നതും. പക്ഷേ കൂടുതല് നിന്നാല് വനത്തില് പെട്ടുപോകുമെന്ന അറിയിപ്പില് ഞങ്ങള് മല ഇറങ്ങാന് തുടങ്ങി. കയറ്റം പോലെ തന്നെ ദുഷ്‌കരമാണ് ഇറക്കവും.ഞങ്ങളുടെ ദീര്‍ഘ ശ്വാസങ്ങളും ഞരക്കങ്ങളും ബാലകൃഷ്ണന് പരിഗണിച്ചില്ല. ഇടയ്ക്കു ഒരു മരത്തിന്റെ ചോട്ടില് നിറഞ്ഞുനിന്നിരുന്ന ചെമന്ന കായ്ക്കുലകള് പറിച്ചു തന്നു.പുളിയുള്ള ഒരു കായ (മൂട്ടിപ്പുളി). അതും തിന്നുകൊണ്ടു ഞങ്ങള് ഇറക്കം തുടര്‍ന്നു. സമയം അഞ്ചുമണി കഴിഞ്ഞു. കാടുകളുടെ ഭാവം മാറിതുടങ്ങി. ചീവീടുകളുടെ സംഗീതം ഉച്ചത്തിലായി.കൂടണയാന് പോകുന്ന പക്ഷികളുടെയും ജന്തുക്കളുടെയും ശബ്ദം അന്തരീക്ഷത്തില് അലയടിച്ചു. പെട്ടെന്നു ബാലകൃഷ്ണന് നിന്നു.ഞങ്ങളോടു അവിടെത്തന്നെ നില്‍ക്കാന് ആവശ്യപ്പെട്ടു അയാള് ചരിവിലേക്ക് നീങ്ങി. അഞ്ചു മിനുട്ടിനുള്ളില് ഒരു വെടിശബ്ദം കേട്ടു. ഞങ്ങള് ആകാക്ഷയോടെ നോക്കുമ്പോള് മുഖം നിറയെ ചിരിയുമായി ബാലകൃഷ്ണന്. കയ്യില് ഒരു മലയണ്ണാന്. വര്‍ണത്തിളക്കമുള്ള, നീണ്ട വാലുള്ള ഒരു സുന്ദരജീവിയാണ് മലയണ്ണാന്. രണ്ടുകിലോ തൂക്കം വരുന്ന അവനെ കണ്ടാല് കൊല്ലാന് തോന്നുകയില്ല.അത്രക്ക് സുന്ദരന്. ഞങ്ങള് ആദ്യമായി കാണുകയാണ്.\nഇരുട്ട് വീണു തുടങ്ങിയതോടെ ഞങ്ങള് തിരിച്ചെത്തി. നേരെ പുഴയില് ഇറങ്ങി കുളിക്കാന് തുടങ്ങി.വെള്ളത്തിന് ഭയങ്കര തണുപ്പ്. ഞാന് വെറുതെ വെള്ളത്തിലിരുന്നു.ബാലകൃഷ്ണന് അല്‍പ്പം മാറി മലയണ്ണാനെ വൃത്തിയാക്കുകയാണ്.പെട്ടെന്നു പുഴ വെള്ളത്തില് പത നിറയാന് തുടങ്ങി. വെള്ളത്തിന്റെ നിറം മാറി മാറി വരുന്നു.ഒരു മണ്ണിന്റെ നിറം. ഞങ്ങള് അതിനെക്കുറിച്ച് പറയുമ്പോഴാണ് ബാലകൃഷ്ണന് വെള്ളത്തിന്റെ മാറ്റം കാണുന്നത്. ‘മാറിക്കൊ’ അയാള് അലറി.എന്താണെന്ന് മനസ്സിലാവുന്നതിന് മുമ്പു പുഴയിലെ വെള്ളം ഉയര്‍ന്നു.രക്ഷപ്പെടാനുള്ള തത്രപ്പാടില് ഞാനൊഴിച്ചുള്ളവരെല്ലാം ജനവാസമുള്ള ഭാഗത്തേക്ക് നീങ്ങി. ഞാന് പെട്ടെന്നോടിയത് കാടിന്റെ ഭാഗത്തേക്കാണ്.\nനോക്കി നില്‍ക്കേ പുഴയില് വെള്ളം പൊങ്ങി. വെള്ളത്തിന് മണ്ണിന്റെ നിറമായി. മണ്ണും കല്ലും മരക്കൊമ്പുകളും ഒഴുകിവരാന് തുടങ്ങി. മറുവശത്തു നിന്നു ബാലകൃഷ്ണന് എന്നോടു കൂടുതല് കാട്ടിലേക്ക് കയറാന് അലറുന്നുണ്ട്. ഇതിനിടെ മഴ പെയ്യാനും തുടങ്ങി. ശക്തിയായി പെയ്യുന്ന മഴ. അലറിപ്പായുന്ന കാട്ടാര്. എനിക്കൊന്നും കേള്‍ക്കാന് വയ്യ. പുറകോട്ടു നീങ്ങാന് ബാലകൃഷ്ണന് ആംഗ്യം കാണിക്കുന്നുണ്ട്. ഞാന് കഴിവതും പുറകോട്ടു നീങ്ങി. മഴവെള്ളവും മണ്ണും ഞാന് നില്‍ക്കുന്ന ഭാഗത്തുകൂടിയും ഒഴുകി വരുന്നുണ്ട്. ആ ഒഴുക്കില് ജീവനുള്ള പാമ്പുകളും ഉണ്ട്. ഞാന് അക്ഷരാര്‍ഥത്തില് ഭയന്നു. അപ്പോഴേക്കും ഇരുട്ടായി. ബാലകൃഷ്ണന് വേട്ടയ്ക്കുള്ള ലൈറ്റ് തെളിച്ചു കാണിച്ചു തരുന്നുണ്ട്. ഭയപ്പെടേണ്ട എന്നു വിളിച്ചുപറയുകയും ആംഗ്യം കാണിക്കുകയും ചെയ്യുന്നുണ്ട്.ഇതിനിടെ ജോസഫ് ബാലകൃഷ്ണന്റെ വീട്ടില് നിന്നു അഞ്ചു ബാറ്ററിയുടെ ടോര്‍ച്ചുമായി എത്തി. ആ വെളിച്ചത്തില് എനിക്കു കുറച്ചുകൂടി കാണാം. പുഴ നിറഞ്ഞു കവിഞ്ഞു ഒഴുകുകയാണ്. പക്ഷേ വെള്ളം കൂടുതല് ഉയരുന്നില്ല. താഴുന്നുമില്ല. വെള്ളം ഉടനെ താഴും, ഭയപ്പെടേണ്ട എന്നു കൂട്ടുകാരും വിളിച്ച് പറയുന്നുണ്ട്. മഴയും തണുപ്പും ഏറ്റു ഞാന് തുമ്മാന് തുടങ്ങി. ഞാന് പഴയൊരു ആസ്ത്മാ രോഗിയും കൂടിയാണ്. കാലാവസ്ഥ മാറിയാല് എന്റെ ശ്വാസ കോശത്തില് നിന്നു ‘കര കര’ ശബ്ദം ഉയരും. സുഹൃത്തുക്കള്‍ക്ക് കുഴപ്പമില്ലല്ലോ എന്നൊരു ആശ്വാസം മാത്രം. എന്നെ വിശ്വസിച്ചാണ് അവരെ കൂടെ വിട്ടിരിക്കുന്നത്.\nരാത്രി എട്ടര മണിയായി. പുഴ മുറിച്ച് കടക്കാന് ബാലകൃഷ്ണന് ഒരു ശ്രമം നടത്തി. ഒഴുക്കിന്റെ ശക്തി മനസ്സിലാക്കി അയാള് പിന്‍വാങ്ങി. എന്നോടു, ഭയപ്പെടേണ്ട വെള്ളം ഉടനെ കുറയും എന്നു വിളിച്ച് പറയുന്നുണ്ട്. തുമ്മിയും ചീറ്റിയും ചുമച്ചും ഞാന് ഒരു വമ്പന് മരത്തിന്റെ ചുവട്ടിലേക്ക് മാറി. മഴ ശമിച്ചു.പക്ഷേ ഒഴുക്കിന്റെ ശക്തി കുറഞ്ഞിട്ടില്ല. അര മണിക്കൂറിന് ശേഷം ബാലകൃഷ്ണന് പുഴ മുറിച്ച് കടക്കാന് ഒരു ശ്രമം കൂടി നടത്തി. അയാള്‍ക്ക് പിന് വാങ്ങേണ്ടി വന്നു. ഇത്തവണ എന്നോടു താഴോട്ട് നടക്കാന് അയാള് ആവശ്യപ്പെട്ടു. അക്കരെ നിന്നുള്ള ടോര്‍ച്ചിന്റെയും, ഹെഡ് ലൈറ്റിന്റെയും അരണ്ട വെളിച്ചത്തില് ഞാന് അരിച്ചരിച്ചു താഴോട്ട് നീങ്ങി. താഴെ ഒരു അഞ്ഞൂറു മീറ്റര് പിന്നിടുമ്പോള് പുഴക്ക് വീതി തീരെ കുറവാണ്.ഉയര്‍ന്നു നില്‍ക്കുന്ന പാറകളുടെ ഇടയിലൂടെയാണ് പുഴയുടെ യാത്ര. പാറകള്‍ക്കിടയിലൂടെ ചാടിച്ചാടി ബാലകൃഷ്ണന് എന്റെ അടുത്തെത്തി. എനിക്കു പക്ഷേ ആ പാറകള്‍ക്കിടയിലൂടെ ചാടിക്കടക്കാന് ധൈര്യം വന്നില്ല. എന്റെ ആതിഥേയന് തിരിച്ചുപോയി ഒരു കയറുമായി വന്നു. കയറിന്റെ അറ്റം ഒരു മരത്തില് കെട്ടി മറ്റെ അറ്റം അക്കരെ നില്‍ക്കുന്ന സുഹൃത്തുക്കള്‍ക്ക് എറിഞ്ഞു കൊടുത്തു. ഒരു കൈകൊണ്ടു കയര് പിടിച്ച്, മറുകൈകൊണ്ടു എന്നെപ്പിടിച്ചു പതുക്കെ പതുക്കെ പുഴ കടന്നു. പുറമെ അങ്കലാപ്പൊന്നും കാണിച്ചില്ലെങ്കിലും എന്റെ ശ്വാസം നേരെ വീണത് പുഴ കടന്നതിന് ശേഷമാണ്.ഒരു അപകടം ഒഴിഞ്ഞ ആശ്വാസത്തില് സുഹൃത്തുക്കള് എന്നെ അണച്ച് പിടിച്ചു. എന്റെ ദേഹം മുഴുവന് ചളിയാണ്. പോരെങ്കില് തുമ്മലും ചീറ്റലും നില്‍ക്കുന്നില്ല. ജോസഫ് കിണറ്റില് നിന്നു വെള്ളം കോരിത്തന്നു. കിണര് വെള്ളത്തിലെ ആ കുളി എന്റെ മനസ്സും ശരീരവും തണുപ്പിച്ചു.\nകുളി കഴിഞ്ഞു ചെന്നതേ ദേവകി ചൂടുള്ള ആഹാരം വിളമ്പി. ജലദോഷക്കാരന് വേണ്ടി പ്രത്യേകം തയ്യാറാക്കിയ രസം ഞാന് രണ്ടു ഗ്ലാസ്സ് കുടിച്ചു. ആര്‍ക്കും ഒന്നും പറയാനുള്ള മൂഡ് ഉണ്ടായിരുന്നില്ല. നേരെ ഉറങ്ങാന് കിടന്നു. ബാലകൃഷ്ണന് തന്ന മഫ്‌ലര് കൊണ്ട് ചെവിയും തലയും പൊതിഞ്ഞു, ഒരു കമ്പിളി പുതച്ച്, ഞാന് കണ്ണടച്ചു കിടന്നു. ഉറക്കം ഒഴിഞ്ഞു നിന്ന ആ രാത്രി ഞാനെന്റെ മാതാപിതാക്കളെയും സഹോദരങ്ങളെയുമാണ് ഓര്‍ത്തത്.


കിഴക്കുനോക്കിയന്ത്രം: മകരജ്യോതി എന്ന സിറിയസ് നക്ഷത്രത്തെ കാണേണ്ടതെങ്ങിനെ?\nമകരജ്യോതി എന്ന സിറിയസ് നക്ഷത്രത്തെ കാണേണ്ടതെങ്ങിനെ?\nമകരജ്യോതി ഈ വര്‍ഷവും വിവാദമായിരിക്കുകയാണ്. പ്രത്യേകിച്ചും 104 ശബരിമല തീര്‍ത്ഥാടകരുടെ അപകടമരണത്തിന് ശേഷം. മകരവിളക്കും മകരജ്യോതിയും രണ്ടും രണ്ടാണെന്ന് മിനിട്ടിന് മിനിട്ടിന് പലരും വിളിച്ച് പറയുന്നുണ്ട്. അപ്പോഴാണ് കോടതിയും ഇതില് ഇടപെടുന്നത്. മകരവിളക്ക് മനുഷ്യനിര്‍മ്മിതമാണോ അല്ലയോ എന്നുള്ളതാണ് ഇപ്പോഴത്തെ ചോദ്യം? ദേവസ്വം ബോര്‍ഡിനോട് വാക്കാല് ചോദിക്കുക മാത്രമാണ് കോടതി ചെയ്തിട്ടുള്ളതെന്നാണ് മാധ്യമങ്ങളില് നിന്നും അറിഞ്ഞത്. ദേവസ്വം ബോര്‍ഡിലെ ഇദ്യോഗസ്ഥരാണേല് ടി.വി. ചര്‍ച്ചകളിലും അഭിമുഖങ്ങളിലും നന്നായിത്തന്നെ ഉരുണ്ട് കളിക്കുന്നുണ്ട്. എന്ത് ചോദ്യം ചോദിച്ചാലും അത് വിശ്വാസത്തിന്റെ പ്രശ്നമാണ് അതില് ഇടപെടേണ്ടതില്ല എന്നാണ് അവരുടെ നയം. മകരജ്യോതിക്ക് ദിവ്യപരിവേഷം നല്‍കാന് തങ്ങള് ശ്രമിച്ചിട്ടില്ല എന്ന് ദേവസ്വം ബോര്‍ഡ് പറയുന്നു. എന്നാല് ആരാണ് ഇത് കത്തിക്കുന്നതെന്നോ എന്താണ് അവിടെ സംഭവിക്കുന്നതെന്നോ തുറന്ന് പറയാന് അവരും തയ്യാറല്ല. എന്തായാലും ഇപ്പോഴത്തെ ചര്‍ച്ചകള് സൂചിപ്പിക്കുന്നത് കേരളത്തിലെ ബഹഭൂരിപക്ഷം പേര്‍ക്കും ഇത് മനുഷ്യനിര്‍മ്മിതമായ ഒന്നാണ് എന്നറിയാമെന്നാണ്..\nഎന്തായാലും ആ ചര്‍ച്ചകള് അതിന്റെ വഴിക്ക് നടക്കട്ടെ. നമുക്ക് മകരജ്യോതി എന്ന നക്ഷത്രത്തിലേക്ക് വരാം. പൊന്നമ്പലമേട്ടില് മകരവിളക്കിനോടൊപ്പം കാണുന്ന നക്ഷത്രമാണ് ഈ മകരജ്യോതി. അത് നക്ഷത്രമാണ് എന്നത് എല്ലാവരും സമ്മതിക്കുന്നു. എന്നാല് ഇതിന് അന്നേദിവസം മാത്രമാണ് ഈ ദിവ്യപരിവേഷം ഉള്ളത്. മകരവിളക്കിന്റെ തലേദിവസവും അടുത്ത ദിവസവും അതിനടുത്ത ദിവസവും എല്ലാം ആ നക്ഷത്രം ഉദിക്കുന്നുണ്ട്. പക്ഷേ അപ്പോള് ഒന്നും അത് മകരജ്യോതി ആണ് എന്ന് പറയാറില്ല എന്ന് മാത്രം.\nമകരവിളക്ക് എന്ന മനുഷ്യനിര്‍മ്മിതമായ തീ കാണാന് ശബരിമലയില് പോകണം എങ്കിലും മകരജ്യോതി കാണാന് അത് വേണ്ട. ഭൂമിയിലെ ഒട്ടുമിക്ക സ്ഥലങ്ങളില് നിന്നും ഈ നക്ഷത്രത്തെ നിരീക്ഷിക്കാവുന്നതാണ്. സിറിയസ്സ് എന്നാണ് ഈ നക്ഷത്രത്തിന്റെ പേര്. ചന്ദ്രനും ശുക്രനും ചിലപ്പോള് വ്യാഴവും കഴിഞ്ഞാല് രാത്രി ആകാശത്ത് കാണാവുന്ന ഏറ്റവും പ്രഭയേറിയ ജ്യോതിര്‍ഗോളമാണിത്. നഗ്നനേത്രങ്ങളാല് കാണാവുന്ന നക്ഷത്രങ്ങളില് ഏറ്റവും പ്രഭയേറിയതും ഇതേ നക്ഷത്രത്തിനു തന്നെ. അതു കൊണ്ടു തന്നെ ആരുടേയും കണ്ണില്‍പെടാതെ പോകാന് ഈ നക്ഷത്രത്തിനാവില്ല.\nസിറിയസ്സിനെ കാണാനും തിരിച്ചറിയാനും ആര്‍ക്കും സാധിക്കും. സ്വന്തം വീട്ടിലെ മട്ടുപ്പാവിലോ അല്പം തുറസ്സായ സ്ഥലത്തോ നിന്നോ നോക്കിയാല് സിറിയസ്സിനെ കണ്ട് സായൂജ്യമടയാവുന്നതാണ്!. ചിത്രം നോക്കുക. വേട്ടക്കാരന് എന്ന ഓറിയോണ് നക്ഷത്രഗണത്തെ മിക്കവര്‍ക്കും പരിചയമുണ്ടാകും. ആ നക്ഷത്രഗണത്തിന്റെ അടുത്തായി വേട്ടക്കാരന്റെ നായ എന്നറിയപ്പെടുന്ന മറ്റൊരു നക്ഷത്രഗണമുണ്ട്. കാനിസ്സ് മേജര് അഥവാ വലിയനായ എന്നാണ് ഇത് അറിയപ്പെടുന്നത്. ആ നക്ഷത്രഗണത്തിലെ ഏറ്റവും പ്രഭയേറിയ നക്ഷത്രമാണ് സിറിയസ്സ്. ഒരു നക്ഷത്രമായിട്ടാണ് തോന്നുന്നതെങ്കിലും യഥാര്‍ത്ഥത്തില് ഇതൊരു ഇരട്ട നക്ഷത്രമാണ്. സിറിയസ് A യും സിറിയസ്സ് B യും. സിറിയസ്സ് ബി ഒരു വെള്ളക്കുള്ളനക്ഷത്രമാണ്. നാം നഗ്നനേത്രങ്ങളാല് കാണുന്നത് സിറിയസ്സ് A നെ ആണ് എന്ന് മാത്രം. 8.6 പ്രകാശവര്‍ഷം മാത്രം അകലെയാണ് സിറയസ്സ് നില്‍ക്കുന്നത്. ഇത്രയും പ്രകാശം തോന്നുവാനുള്ള കാരണവും ഈ അടുപ്പമാണ്.\n(ചിത്രത്തില് ക്ലിക്കിയാല് വലുതായിക്കാണാം)\nസിറിയസ് ഉദിക്കുന്നത് കിഴക്കന് ചക്രവാളത്തിലാണ്. ജനുവരി മാസം സന്ധ്യക്ക് കിഴക്കന് ചക്രവാളം കാണാന് കഴിയുന്ന എവിടെയെങ്കിലും പോയി നില്‍ക്കുക (കേരളത്തില് ആകണം. സമയവും മറ്റും കേരളത്തിനനുസരിച്ചാണ് ഇനി പറയുന്നത്. ) . സൂര്യന്റെ പ്രകാശം കുറയുന്നതിനനുസരിച്ച് ഓരോരോ നക്ഷത്രങ്ങളായി തെളിഞ്ഞുവരും. ഒട്ടും സംശയിക്കേണ്ട അല്പം തെക്ക് മാറി ആദ്യം തെളിഞ്ഞ് വരുന്ന ആ നക്ഷത്രമാണ് സിറിയസ്സ്. സിറിയസ്സിനെ കണ്ടതിന് ശേഷമേ മറ്റേത് നക്ഷത്രത്തേയും നിങ്ങള്‍ക്ക് അപ്പോള് കാണുവാന് കഴിയൂ. കാരണം ഭൂമിയില് നിന്ന് നോക്കുമ്പോള് ഏറ്റവും പ്രഭയേറിയ നക്ഷത്രമാണത്.\nഇപ്പോഴത്തെ അവസ്ഥയില് (2011 ജനുവരി 20 - ഫെബ്രുവരി 10) ഏതാണ്ട് എട്ട് - എട്ടരയോട് കൂടി 45ഡിഗ്രി ഉയരത്തിലായി സിറിയസ്സിനെ കാണാം. ഏതാണ്ട് തലയ്ക്ക് മീതേ അപ്പോള് ഓറിയോണ് നക്ഷത്രഗണത്തേയും കാണാവുന്നതാണ്.\nകേരളത്തില് ഏതാണ്ട് 8-9 മാസത്തോളം സിറിയസ്സ് എന്ന നക്ഷത്രത്തെ വലിയ അധ്വാനം കൂടാതെ കാണാന് കഴിയുന്നതാണ്. ഉദിക്കുന്ന സമയത്തില് വ്യത്യാസമുണ്ടായിരിക്കും എന്ന് മാത്രം. കേരളത്തില് സിറിയസ് ഉദിക്കുന്ന സമയവിവരപ്പട്ടിക നോക്കുക.\n(സിറിയസ് നക്ഷത്രം കേരളത്തിലെ ഉദയാസ്തമയങ്ങള് - സമയവിവരപ്പട്ടിക. എല്ലാ മാസവും 15 ആം തീയ്യതിയോടനുബന്ധിച്ച ദിവസങ്ങളിലെ സമയമാണിത്. സമയത്തില് ചെറിയ മാറ്റങ്ങള് ഉണ്ടാകാം. )\nനന്നായി കാണുവാന് കഴിയുന്ന സമയം\n8 PM മുതല്\n4 AM മുതല്\n12 MID NIGHT\n10 PM മുതല്\nമകരജ്യോതി എന്ന നക്ഷത്രം എല്ലാവര്‍ക്കും സ്വന്തം വീട്ടിലിരുന്ന് കാണാവുന്ന ഒന്നാണ്. അത് ശബരിമലയിലെ പൊന്നമ്പലമേടിന് മുകളില് ഉദിക്കുമ്പോള് മാത്രം ദിവ്യത്വം കല്പിക്കപ്പെടുന്നു. ഒരു നക്ഷത്രത്തെ ആരാധിക്കാനും വണങ്ങനും എല്ലാം എല്ലാവര്‍ക്കും സ്വാതന്ത്ര്യമുണ്ട്. പക്ഷേ ഈ വിശ്വാസത്തെ ചൂഷണം ചെയ്യുന്ന തരത്തിലേക്ക് ദേവസ്വം ബോര്‍ഡ് ഉള്‍പ്പടെയുള്ളവര് അതിനെ ഉപയോഗപ്പെടുത്തുന്നതു കൊണ്ടാണ് ശബരിമലയില് അന്നേ ദിവസം ഇത്രയധികം തിരക്ക് അനുഭവപ്പെടുന്നത്. തിരക്ക് നിയന്ത്രിക്കാന് സര്‍ക്കാരിനും മറ്റ് അധികാരികള്‍ക്കും കടമയുണ്ട്. അതിന് അനുയോജ്യമായ വഴികള് ചര്‍ച്ചയിലൂടെയും മറ്റും കണ്ടെത്തുക. ഭക്തര് നല്‍കുന്ന പണം കൊണ്ട് അവര്‍ക്കാവശ്യമായ സൌകര്യങ്ങളും ചെയ്തു കൊടുക്കണം. പക്ഷേ അത് നിലവിലുള്ള വനനിയമങ്ങള്‍ക്കും പരിസ്ഥിതിനിയമങ്ങള്‍ക്കും എതിരാകരുത്...\nഎഴുതിയത് ടോട്ടോചാന് at 2:41 PM\nLabels: അന്ധവിശ്വാസം, മതം, വാര്‍ത്ത, സമകാലികം\nശാസ്ത്രീയമായ അറിവുകളുടെ ഇല്ലായ്മയുടെ വിടവിലേക്കാണ് അന്ധവിശ്വാസങ്ങളും,അനാചാരങ്ങളും,തട്ടിപ്പുകളും\nഈ നല്ല അറിവുകള്‍ക്ക് നന്ദി !!\nകെ പി | KP said...\n8.6 പ്രകാശവര്‍ഷം...! അപ്പൊ നമ്മള് 8.6 വര്‍ഷം പഴക്കമുള്ള മകരജ്യോതി ആണല്ലേ കണ്ടോണ്ടിരിക്കുന്നത്..!? :)\n8 .6 വരഷമാല്ലലോ മാഷേ...8 .6 പ്രകാശവര്‍ഷം പഴക്കാമുള്ളതല്ലേ കാണുന്നെ?\nവിജ്ഞാനപ്രദമായ പോസ്റ്റിനു നന്ദി :)\nപൈസ കിട്ടാന് എന്ത് തട്ടിപ്പും കാണിക്കാന് സര്‍ക്കാര് തയ്യാറാണ്. അതാണ് പൊന്നമ്പലമേട്ടിലെ മകരജ്യോതി സര്‍ക്കാര് ഉദ്യോഗസ്ഥര് തന്നെ കത്തിക്കുന്നത്! അതാണ് ഇതിനെ പ്രധിഷേധാര്‍ഹാമാക്കുന്നത്. മറ്റു തട്ടിപ്പുകളില് നിന്നും ഇതിനെ വ്യത്യസ്തമാക്കുന്നതും സര്‍ക്കാരിന്റെ ഈ പങ്കാളിത്തമാണ്!\nചിത്രകാരന്, കെ.പി., നിശാസുരഭി, അനോണി, മുക്കുവന്... കമന്റുകള്‍ക്ക് വളരെ നന്ദി...\nചിത്രകാരന്, തീര്‍ച്ചയായും.. അറിവ് നേടും തോറും അന്ധവിശ്വാസങ്ങളും ഇല്ലാതാകും..\nകെ.പി, തീര്‍ച്ചയായും.. 8.6 വര്‍ഷം മുന്‍പുള്ള പ്രകാശം തന്നെ..\nആദ്യ അനോണി.. കെ.പി. പറഞ്ഞതു തന്നെ ശരി.!!\nഅയ്യപ്പന്റെ കഥതന്നെ ഇതുപോലൊരു കെട്ടുകഥയായ സ്ഥിതിക്ക് എന്താകുമന്നാ പറയുന്നത്.ഏതാണ്ട് മുന്നൂറു വർഷം മാത്രം പഴക്കമുള്ള പന്തളം കൊട്ടാരവുമായി ബന്ധിപ്പിച്ചാണ് ‘കഥ’മെനെഞ്ഞിരിക്കുന്നത്.പുരാണത്തിലെ രണ്ടു ദൈവങ്ങൾ സ്വവർഗ്ഗ രതിയിലൂടെ ഊണ്ടാക്കിയത്രേ!‘ശാസ്ത്രീയ അറിവിന്റെ’അഭാവമല്ല,മറിച്ച് ഭക്തികച്ചവടത്തിന്റെ\nകാപട്യം തന്നെയാണ്.ഭക്തിപ്രാന്ത് അല്ലാതെ മറ്റെന്ത്?\nസിരിയസ് നക്ഷത്രം നമ്മളെ അനുഗ്രഹിക്കട്ടെ ... ഒരു എട്ടര വര്ഷം പിടിക്കും അനുഗ്രഹം ഇങ്ങോട്ടെത്താന് എന്ന് മാത്രം ...!\n8 .6 പ്രകാശ വര്‍ഷം അകലെ, 8 .6 പഴക്കമുള്ളതാണ് ഇപ്പോള് കാണുന്നത്\nചാര്‍വാകന്, ചെത്തുകാരന് വാസു, ശിവഹരി..\nവര്‍ഷത്തില് ഒന്നു ശ്രമിച്ചാല് 10മാസത്തിലധികം കാണാവുന്ന ഒരു നക്ഷത്രം.. പക്ഷേ അതിന് ഒരു ദിവസം മാത്രം ദിവ്യത്വം വരുന്നു... അതാണ് മകരജ്യോതി..\nവിശ്വാസികള് അതാഘോഷിച്ചോട്ടെ... പക്ഷേ തിരക്ക് മൂത്ത് ഇത്രയും പേര് മരണമടയുന്ന ഒരവസ്ഥയിലേക്ക് .. അതാണ് പ്രശ്നം..\nവിശ്വാസം അതല്ലേ എല്ലാം എന്നു പറഞ്ഞു തലയൂരാൻ വരട്ടെ ..അന്ധവിശ്വാസം അതല്ലേ എല്ലാം എന്നാക്കണം\nഅതേയതേ അന്ധവിശ്വാസം അതു തന്നെയല്ലേ എല്ലാം...\ninformative post Navneeth. thanks.,\nScaria Meledam said...\nVijayakumar, Ethu viswasamanu Andhamallathathu? Viswasam nirvachanathil thanne andhamaanu.\nമകരദീപ പ്രയാണം ഒരു അബദ്ധാചാരം\nആചാര അനുഷ്ടാന ങ്ങളുടേയോ അടിസ്ഥാന പ്രമാണങ്ങളുടേയോ ഐതിഹ്യങ്ങളുടേയോ പോലുമോ പിന്‍ബലമില്ലാത്ത ഒരു ആചാരം ( പ്രകടനാത്മകമയത്) ഇന്നലെ മുതല് ആരംഭിച്ചിരിക്കുന്നു..\n"മകരദീപ പ്രയാണം".എന്താണത് ? എന്തിനാണത്?\nമകരജ്യോതി സര്‍ക്കാര് ഉദ്യോഗസ്ഥര് തന്നെ കത്തിക്കുന്നത്! അതാണ് ഇതിനെ പ്രധിഷേധാര്‍ഹാമാക്കുന്നത്. മറ്റു തട്ടിപ്പുകളില് നിന്നും ഇതിനെ വ്യത്യസ്തമാക്കുന്നതും സര്‍ക്കാരിന്റെ ഈ പങ്കാളിത്തമാണ്!\nമകരജ്യോതി എന്ന സിറിയസ് നക്ഷത്രത്തെ കാണേണ്ടതെങ്ങിനെ...


സ്ത്രീധന പീഡനക്കേസില് അകപ്പെടുന്ന ഭര്‍ത്താക്കന്മാരെ സഹായിക്കാനും സംഘടന!! | This NGO Which Helps Male Victims Of Dowry Harassment Laws Adds 30 New Members - Malayalam Oneindia\nPublished: November92015, 11:36 [IST]\nബെംഗളൂരു: വ്യാജ സ്ത്രീധന പീഡനക്കേസില് പ്രതിയാക്കപ്പെടുന്ന ഭര്‍ത്താക്കന്മാരെ സഹായിക്കാനും സംഘടന. ഓരോ ആഴ്ചയും 30ഓളം ആളുകളാണ് ഈ സംഘടനയില് ഉള്‍പ്പെടുന്നത്. സേവ് ഇന്ത്യന് ഫാമിലി ഫൗണ്ടേഷന് എന്നാണ് സംഘടനയുടെ പേര്. നിരപരാധികളായ പുരുഷന്മാരെ രക്ഷിക്കുക എന്നതാണ് സംഘടനയുടെ ലക്ഷ്യം.\n2005ല് ആരംഭിച്ച സംഘടന കഴിഞ്ഞ വര്‍ഷം മാത്രം അമ്പതോളം പേരെ വ്യാജ സ്ത്രീധന പീഡനക്കേസുകളില് നിന്നും രക്ഷിച്ചിട്ടുണ്ട്. 32നും 35നും ഇടയില് പ്രായമുള്ളവരാണ് ഇത്തരം കള്ളക്കേസില് ഉള്‍പ്പെടുന്ന ഭൂരിഭാഗവും. ബെംഗളൂരുവിലെ രാജേഷ് വര്‍ഖാരിയ എന്ന ബിസ്സിനസുകാരനാണ് ഇങ്ങനെയൊരു സംഘടന ആരംഭിച്ചത്.\nസ്ത്രീധനത്തിന്റെ പേരില് സെഷന് 498എ വകുപ്പ് പ്രകാരം രാജേഷ് വര്‍ഖാരിയ അഞ്ച് ദിവസം ജയില് ശിക്ഷ അനുഭവിച്ചയാളാണ്. സ്ത്രീധനത്തിന്റെ പേരില് രാജേഷിന്റെ ഭാര്യ കള്ളക്കേസ് കൊടുക്കുകയായിരുന്നു. തന്നെ മാനസികമായി തളര്‍ത്തിയ ഒന്നായിരുന്നു അതെന്ന് രാജേഷ് പറയുന്നു.\nഅനുഭവത്തിന്റെ വെളിച്ചത്തിലാണ് രാജേഷ് ഇങ്ങനെയൊരു പദ്ധതി തുടങ്ങിയത്. നിയമസഹായത്തിലൂടെ ഇത്തരം കേസില്‍പ്പെടുന്നവരെ രക്ഷിക്കുകയാണ് പ്രധാന ലക്ഷ്യം. നാല് പേര് ചേര്‍ന്നാണ് സംഘടന രൂപീകരിക്കുന്നത്.\ndowry harassment law male bangalore bengaluru accused സ്ത്രീധനം പീഡനം നിയമം പുരുഷന് ബാംഗ്ലൂര് ബെംഗളൂരു കമ്പനി കേസ് പ്രതി\nStory first published: Monday, November 9, 2015, 11:36 [IST]


കത്തിച്ച് കളയേണ്ടിവന്നാലും ഈ കമ്പനി പാവങ്ങള്‍ക്ക് ഒന്നും കൊടുക്കില്ല\nBy വെബ് ഡെസ്ക് • 04/10/2019 at 8:00AM\nകണ്ണഞ്ചിപ്പിക്കുന്ന മാസ്മരിക ലോകമാണ് ഫാഷന്റേത്. ഇന്നത്തെ ഫാഷന് അല്ല നാളത്തെ ഫാഷന്. അപ്പോള് പിന്നെ ഉണ്ടാക്കുന്ന ഈ വസ്തുക്കള്, പ്രത്യേകിച്ച് ആഡംബര വസ്തുക്കള് ഒന്നും എന്തുകൊണ്ട് വര്‍ഷങ്ങള്‍ക്കു ശേഷം വിലകുറച്ച് ആളുകള്‍ക്ക് ലഭിക്കുന്നില്ല എന്ന് ചിന്തിച്ചിട്ടുണ്ടോ? കമ്പനികള് അതിനു സമ്മതിക്കില്ല എന്നതാണ് വാസ്തവം.\nകഴിഞ്ഞ വര്‍ഷം പ്രത്യക്ഷപ്പെട്ട ഒരു വാര്‍ത്ത സൃഷ്ടിച്ചത് ചില്ലറ കോളിളക്കമൊന്നുമല്ല. ബ്രിട്ടീഷ് ആഡംബര ബ്രാന്‍ഡായ ബര്‍ബെറി ആ വര്‍ഷം 360 കോടി ഡോളര് വരുമാനം നേടി. എന്നാല് 3.68 ലക്ഷം ഡോളര് വിലവരുന്ന സ്വന്തം ചരക്കുകള് അവര് നശിപ്പിക്കുകയും ചെയ്തു.\nകാരണമെന്തെന്ന് അനേഷിച്ചവര്‍ക്ക് കിട്ടിയ മറുപടി അത്ഭുതപ്പെടുത്തുന്നതായിരുന്നു. റോക്കറ്റ് വില കൊടുത്ത് വാങ്ങുന്നവര് മാത്രം ഞങ്ങളുടെ സാധനങ്ങള് കയ്യില് വെച്ചാല് മതി. വില കുറച്ച് വിറ്റഴിക്കേണ്ടി വന്നാല് ഞങ്ങളുടെ ബ്രാന്‍ഡിന്റെ പ്രശസ്തിയെ അത് ബാധിക്കും. ഫാഷന് ലോകത്തെ മറ്റൊരു ബ്രാന്‍ഡ് ആയ ലൂയി വിത്തൊണ് ഡിസ്‌കൗണ്ടില് സാധനങ്ങള് വില്‍ക്കാതെ എല്ലാ വര്‍ഷവും സാധനങ്ങള് കത്തിച്ച് കളയുകയാണ് പതിവ്. പല പ്രമുഖ ബ്രാന്‍ഡുകളും ഉപയോഗിച്ചിട്ടുകൂടിയില്ലാത്ത തുണികള് ഇന്ത്യയിലേക്കും മറ്റും നശിപ്പിക്കാനായി കയറ്റിയയക്കാറുണ്ട്. ഫാഷന് ലോകം അതുകൊണ്ട് തന്നെ ലോകത്തിന് ഒരു വില്ലനാണ്. ഇത്രയും സാധനസാമഗ്രികള് വേസ്റ്റ് ആകുകയും, ഇത്രയും മലിനീകരണം ഉണ്ടാകുകയും ചെയുന്ന ഒരു ഇന്‍ഡസ്ടറി പ്രശസ്തിയില് ഒരു കോട്ടവും തട്ടാതെ വെള്ളിവെളിച്ചത്തില് അങ്ങനെ തിളങ്ങി നില്‍ക്കുകയാണ്.\nലോകത്തിലെ പ്രശസ്ത ഫാഷന് ബ്രാന്‍ഡുകള് എല്ലാം ചെയ്യുന്ന ഒരു പരിപാടിയാണ് ഇത്. ജ്വല്ലറി, വാച്ച് ബ്രാന്‍ഡുകളായ കാര്‍ട്ടിയര്, ബോം & മെഴ്സിയര് എന്നിവ തങ്ങളുടെ ഉല്‍പ്പന്നങ്ങള് അനധികൃത വില്‍പ്പനക്കാരുടെ കൈയില് എത്താതിരിക്കാന് ശ്രമിക്കാറുണ്ട്. രണ്ട് വര്‍ഷത്തിനിടെ 563 മില്യണ് ഡോളര് വിലമതിക്കുന്ന വാച്ചുകള് നശിപ്പിച്ചതായി ഈ കമ്പനികള് സമ്മതിച്ചിട്ടുണ്ട്. മാറുന്ന ഫാഷന് ലോകത്തിനു മാറി മാറി വരുന്ന വസ്തുക്കള് വേണം. പഴയത് അഭിമാനത്തിന്റെ പേരില് നശിപ്പിക്കുകയല്ലാതെ ഇവര്‍ക്ക് വഴിയില്ല. ആമസോണ് പോലും ആളുകള് തിരികെ കൊടുത്ത ഉത്പന്നങ്ങള് കത്തിച്ച് കളയാറുണ്ട്.\nബാഗ്, വാച്ച്, തുണി എന്നിവ കത്തിക്കുമ്പോള് ഉണ്ടാകുന്ന കരിയും പുകയും മൂലമുള്ള മലിനീകരണം സഹിക്കുന്നത് മറ്റു വികസ്വര രാജ്യങ്ങളാണ്. വിലകൂടിയ വസ്തുക്കള് കൊണ്ട് ഉണ്ടാക്കുന്നതിനാല് ഇവയെ നശിപ്പിക്കാനും കൂടുതല് സമയം എടുക്കും. ഒരു ആഡംബര ഉല്‍പ്പന്നത്തിന്റെ വിലയ്ക്ക് അതിന്റെ യഥാര്‍ത്ഥ മൂല്യവുമായി ഒരു ബന്ധവുമില്ല എന്നതാണ് ഇതിന്റെ പുറകിലെ ഏറ്റവും വലിയ വസ്തുത എന്ന് പാര്‍സണ്‍സ് സ്‌കൂള് ഓഫ് ഡിസൈനിലെ അസോസിയേറ്റ് ഡീന് ടിമോ റിസാനന് വോക്സിനോട് പറയുകയുണ്ടായി.\nഈ പ്രവൃത്തി ചെയ്യുന്നതിന് മറ്റൊരു കാര്യം കൂടി ഉണ്ട് എന്ന് ഇന്‍ഡസ്ട്രി വിദഗ്ദര് ചൂണ്ടിക്കാട്ടുന്നു. അത് ഒരു പ്രത്യേക യുഎസ് നിയമമാണ്. 'ഡ്യൂട്ടി ഡ്രോബാക്ക്' എന്ന് വിളിക്കപ്പെടുന്ന ഈ നിയമമനുസരിച്ച്, ഡ്യൂട്ടി അടച്ചതിനുശേഷം യുഎസില് ഇറക്കുമതി ചെയ്യുന്ന വസ്തുക്കള് കസ്റ്റംസ് വിജ്ഞാപനത്തിലൂടെ നശിപ്പിക്കുകയാണെങ്കില്, അടച്ച ഡ്യൂട്ടി കമ്പനിക്ക് തിരികെ കിട്ടും. ലൂയി വിത്തൊണ് ബാഗുകള്‍ക്ക് വളരെ ഉയര്‍ന്ന ഡ്യൂട്ടി നിരക്കുകള് ഉള്ളതിനാല് ഈ ഡ്യൂട്ടി തിരികെ ലഭിക്കുന്നതിലൂടെ കമ്പനി അവരുടെ നഷ്ടം നികത്തുന്നു എന്ന് മാര്‍ക്കറ്റിങ് മൈന്‍ഡ് എന്ന വെബ്സൈറ്റ് പറയുന്നു.\nഫാഷന് ലോകത്ത് ബ്രാന്‍ഡിനാണ് മൂല്യം, വസ്തുവിനല്ല. അത് സംരക്ഷിക്കാന് ഭൂമിയിലെ വിഭവങ്ങള് അനാവശ്യമായി നശിപ്പിക്കുന്നതിലൂടെ മനുഷ്യരുടെ ഉപഭോക്തൃ സംസ്‌കാരത്തിലേക്കാണ് ഈ അവസ്ഥ വെളിച്ചം വീശുന്നത്. $1000 കൊടുത്ത് വാങ്ങുന്ന ഒരു വസ്തു കമ്പനികള്‍ക്ക് ഉണ്ടാക്കാന് $ 100 പോലും ആകുന്നില്ല. പരസ്യങ്ങള്‍ക്കും, സെലിബ്രിറ്റികള്‍ക്കും, പ്രശസ്തിക്കും വേണ്ടി ചിലവാക്കുന്ന കാശാണ് അതില് ഈടാക്കുന്നത്.


കാരറ്റ് ജ്യൂസ് ഇത്ര അപകടമോ? | What Are Dangers of Juicing Carrots - Malayalam BoldSky\n| Published: Sunday, October 23, 2016, 10:00 [IST]\nകാരറ്റ് ആരോഗ്യത്തിന് ഏറ്റവും നല്ലത് എന്നാണ് നമ്മളെല്ലാവരും കേട്ടിട്ടുള്ളത്. യാതൊരു വിധത്തിലുള്ള പാര്‍ശ്വഫലങ്ങളും ഇല്ലെന്നതും ഇതിന്റെ പ്രത്യേകതയാണ്. എന്നാല് കാരറ്റ് ഭക്ഷണത്തില് കൂടുതല് ഉള്‍പ്പെടുത്തുന്നത് അല്‍പം സൂക്ഷിച്ച് വേണം. കാരണം കാരറ്റ് ജ്യൂസ് കഴിയ്ക്കുന്നത് അത്യന്തം അപകടകരമാണ് എന്നാണ് ഒരു കൂട്ടം ഗവേഷകര് പറയുന്നത്.\nഎന്തൊക്കെ ദോഷങ്ങളാണ് കാരറ്റ് ജ്യൂസിലൂടെ നമുക്ക് ലഭിയ്ക്കുന്നത് എന്ന് നോക്കാം. പലപ്പോഴും നമ്മുടെ ആരോഗ്യവ്യവസ്ഥയെ തന്നെ തകരാറിലാക്കുന്ന അവസ്ഥയാണ് കാരറ്റ് ജ്യൂസ് കഴിയ്ക്കുന്നതിലൂടെ ഉണ്ടാവുന്നത്. എന്തൊക്കെ എന്ന് നോക്കാം.\nകാരറ്റ് സാധാരാണ നാരുകളാല് സമ്പുഷ്ടമാണ്. എന്നാല് ജ്യൂസ് ആക്കുന്നതിലൂടെ ഇതിലെ ഫൈബറിന്റെ അളവ് വളരെയധികമായി കുറയുന്നു. ഫൈബര് മാത്രമല്ല പ്രോട്ടീന്റഎ അളവും കുറയുന്നു.\nകരോട്ടിന് ധാരാളം അടങ്ങിയിട്ടുണ്ട് കാരറ്റില്. എന്നാല് കാരറ്റ് ജ്യൂസ് അടിയ്ക്കുന്നതോടെ ഇതിന്റെ മഞ്ഞ നിറം അല്‍പം കൂടി വര്‍ദ്ധിക്കും. ഇത് ചര്‍മ്മത്തിലാകെ മഞ്ഞ നിറം ഉണ്ടാക്കാന് കാരണമാകും.\nകുട്ടികളില് ആരോഗ്യ പ്രശ്‌നങ്ങള്\nകുട്ടികളില് ആരോഗ്യ പ്രശ്‌നങ്ങള് ഉണ്ടാക്കുന്നതിന് കാരറ്റ് ജ്യൂസിനു കഴിയും. കാരറ്റ് ജ്യൂസ് കുട്ടികള്‍ക്ക് കൊടുക്കുന്നത് ആരോഗ്യ പ്രശ്‌നങ്ങള് ഉണ്ടാക്കും.\nപഞ്ചസാരയുടെ അളവ് കൂടുതല്\nപ്രമേഹ രോഗികള്‍ക്ക് കാരറ്റ് ജ്യൂസ് ദോഷഫലമാണ് ഉണ്ടാക്കുന്നത്. കാരറ്റ് ജ്യൂസ് പ്രമേഹത്തിന്റെ അളവ് വര്‍ദ്ധിപ്പിക്കും.\nപാലു കൊടുക്കുന്ന അമ്മമാര്\nകുട്ടികളെ മുലയൂട്ടുന്ന അമ്മമാര് കാരറ്റ് ജ്യൂസ് കഴിയ്ക്കരുത്. ഇത് അമ്മിഞ്ഞപ്പാലില് കാരോട്ടിന്റെ അംശം ചേരാന് കാരണമാകും. അത് പലപ്പോഴും കുട്ടികളില് അലര്‍ജി ഉണ്ടാക്കും.\nപച്ചക്കറികളില് നിരവധി തരത്തിലുള്ള മാലിന്യങ്ങലും വിഷവസ്തുക്കളും അടിച്ച് ചേര്‍ക്കുന്നുണ്ട്. ഇത് ജ്യൂസ് ആക്കുന്നതോടെ അതിലേക്ക് കൂടുതല് ലയിച്ചു ചേരുകയാണ് ചെയ്യുന്നത്. അത് കൂടുതല് ആരോഗ്യ പ്രശ്‌നങ്ങള് ഉണ്ടാക്കുന്നു.\nRead more about: carrot health disease രോഗം ആരോഗ്യം\nWhat Are Dangers of Juicing Carrots\nIt'saknown fact that carrots are widely known for their benefits. But did you ever know it's negative shade? Here are some side effects of carrot juice that you should be aware of.\nStory first published: Sunday, October 23, 2016, 10:00 [IST]\nOct 23, 2016 ലെ വാര്‍ത്തകള്


കേന്ദ്രത്തിന്റെ എതിർപ്പ് കൊളീജിയം തള്ളി; നാലുപേരെ സുപ്രീം കോടതി ജഡ്ജിമാരായി ഉയര്‍ത്തി | Four new judges are likely to be sworn in as Supreme Court justices soon - Malayalam Oneindia\nകേന്ദ്രത്തിന്റെ എതിർപ്പ് കൊളീജിയം തള്ളി; നാലുപേരെ സുപ്രീം കോടതി ജഡ്ജിമാരായി ഉയര്‍ത്തി\nPublished: May 23 2019, 0:32 [IST]\nദില്ലി: നാലുപേരെ സുപ്രീം കോടതി ജഡ്ജിമാരായി ഉയര്‍ത്തി. കേന്ദ്രസര്‍ക്കാര് എതിര്‍ത്ത രണ്ട് ഹൈക്കോടതി ജഡ്ജിമാരുള്‍പ്പെടെയുള്ളവരെയാണ് സുപ്രീം കോടതി ജഡ്ജിമാരായി ഉയർത്തിയിരിക്കുന്നത്. കേന്ദ്രത്തിന്റെ ആവശ്യം പരിഗണിക്കാതെ രണ്ടുപേരെയും വീണ്ടും കൊളീജിയം ശുപാര്‍ശ ചെയ്യുകയായിരുന്നു.\nഅംബാനിക്ക് പിന്നാലെ അദാനി ഗ്രൂപ്പും, കേസുകൾ പിൻവലിക്കുന്നു, 'ദി വയറി'നെതിരായ കേസുകൾ പിൻവലിക്കും!!\nജസ്റ്റിസുമാരായ അനിരുദ്ധ ബോസ്, എ.എസ്. ബൊപ്പണ്ണ, ബി.ആര്. ഗവി, സൂര്യകാന്ത് എന്നിവരെയാണ് സുപ്രീം കോടതി ജഡ്ജിമാരായി ഉയര്‍ത്തിയത്. അനിരുദ്ധ ബോസിന്റെയും എ.എസ് ബൊപ്പണ്ണയുടെയും പേരുകള് പുനഃപരിശോധിക്കണമെന്ന് ആവശ്യപ്പെട്ട് കേന്ദ്രം സുപ്രീംകോടതി കൊളീജിയത്തിന് തിരിച്ചയച്ചിരുന്നു. ഇത് വകവെക്കാതെയാണ് ഇവരെ സുപ്രീംകോടതി ജഡ്ജിമാരായി ഉയർത്തിയത്.\nപ്രാദേശിക പ്രാതിനിധ്യവും സീനിയോരിറ്റി പ്രശ്‌നവുമായിരുന്നു കേന്ദ്ര ചൂണ്ടിക്കാട്ടിയിരുന്നത്. കൊളീജിയം ശുപാര്‍ശ അംഗീകരിച്ച കേന്ദ്രം പേരുകള് രാഷ്ട്രപതിയുടെ പരിഗണനയ്ക്ക് വിട്ടു. രാഷ്ട്രപതി വ്യാഴാഴ്ച വിജ്ഞാപനെ ഇറക്കുമെന്നാണ് സൂചന. ജസ്റ്റിസ് എ.എസ് ബൊപ്പണ്ണ ഗുവാഹത്തി ഹൈക്കോടതി ചീഫ് ജസ്റ്റിസായാണ് പ്രവര്‍ത്തിക്കുന്നത്. ജസ്റ്റിസ് അനിരുദ്ധ ബോസ് നിലവില് ജാര്‍ഘണ്ഡ് ഹൈക്കോടതി ചീഫ് ജസ്റ്റിസായും പ്രവർത്തിക്കുന്നു. ജസ്റ്റിസ് ബി.ആര്. ഗാവി ബോംബെ ഹൈക്കോടതിയിലും ജസ്റ്റിസ് സൂര്യകാന്ത് ഹിമാചല് പ്രദേശ് ഹൈക്കോടതിയിലും ജഡ്ജിമാരാണ്.\nകൂടുതൽ judge വാർത്തകൾ\nവഞ്ചിയൂർ കോടതി സംഭവം: ജഡ്ജിക്ക് നേരെയുള്ള ക്രൂരത, ഞെട്ടിപ്പിക്കുന്ന വെളിപ്പെടുത്തലുമായി ദൃക്സാക്ഷി!\nവിരമിച്ച ഹൈക്കോടതി ജഡ്ജി മരുമകളെ ആക്രമിക്കുന്ന ദൃശ്യങ്ങള് പുറത്ത്; സംഭവം ഹൈദരാബാദില്; ജഡ്ജിയെയും കുടുംബത്തെയും അറസ്റ്റ് ചെയ്തു\nജാതിസംവരണത്തിനെതിരെ ഹൈക്കോടതി ജഡ്ജി... ബ്രാഹ്മണര് സംഘടിക്കണം; വിവാദം കൊഴുക്കുന്നു\nകളളവോട്ട് തടയാന് ആധാര്!! വോട്ടര് ഐഡിയുമായി ബന്ധിപ്പിക്കണമെന്ന് മുന് സുപ്രിംകോടതി ജഡ്ജി\nമലയാളിയായ ജ. രാജേന്ദ്ര മേനോനെ സുപ്രീം കോടതി ജഡ്ജിയാക്കാൻ ശുപാർശ, ഒപ്പം ജ. പ്രദീപ് നന്ദ്രജോഗും\nഇന്ത്യയെ ഇസ്ലാം രാഷ്ട്രമാക്കാന് ആരും ശ്രമിക്കേണ്ട: അത് അന്ത്യത്തിന് വഴി ഒരുക്കും, ഹൈക്കോടതി ജഡ്ജി\nചീഫ് ജസ്റ്റിസ് ദീപക് മിശ്രയെ ബാഹ്യശക്തികൾ നിയന്ത്രിച്ചിരുന്നു; ആരോപണവുമായി ജസ്റ്റിസ് കുര്യൻ ജോസഫ്\nസിബിഐ ആസ്ഥാനത്ത് കോണ്‍ഗ്രസ് പ്രതിഷേധം.. രാഹുല് ഗാന്ധി അടക്കമുള്ള നേതാക്കള് അറസ്റ്റില്\nസിബിഐയിലെ ആഭ്യന്തര പ്രശ്നങ്ങൾ; കോടതി മേൽനോട്ടത്തിൽ അന്വേഷണത്തിന് ഉത്തരവ്\nഗുരുഗ്രാം കൊലപാതകം: പ്രതിയുടെ ആത്മീയ ഗൂരുവിനെ തപ്പി പോലീസ്, മുറിയില് നിന്ന് ഞെട്ടിക്കുന്ന വിവരം\nസുരക്ഷാ ജീവനക്കാരന്റെ വെടിയേറ്റ ജഡ്ജിയുടെ ഭാര്യ മരിച്ചു; മകന്റെ നില ഗുരുതരം\njudge supreme court central government ജഡ്ജി സുപ്രീംകോടതി കേന്ദ്രസർക്കാർ\nFour new judges are likely to be sworn in as Supreme Court justices soon\nStory first published: Thursday, May 23, 2019, 0:32 [IST]\nപൗരത്വ ഭേദഗതി നിയമം: അക്രമികള്‍ക്കെതിരെ കര്‍ശന നടപടിയെന്ന് അസം മുഖ്യമന്ത്രി\nഡെങ്കിപ്പനി തടയാന് ബാക്ടീരിയയുമായി ശ്രീലങ്കന് സര്‍ക്കാര്: 'വോള്‍ബാച്ചിയ'കളെ പുറത്തിറക്കും


" ഒരു സന്യാസിയായ എനിക്ക് പുരസ്കാരങ്ങളില് താത്പര്യമില്ല" പത്മശ്രീ നിരസിച്ച സിദ്ധേശ്വര് സ്വാമി- Siddheshwar Swami turns down Padma Shri, writes to PM Modi: ‘Beingasanyasin I am little interested in awards’\nസ്വാമി സിദ്ധേശ്വര്, ചിത്രം വിക്കി കോമണ്‍സ്\n" സന്യാസിയായ എനിക്ക് പുരസ്കാരങ്ങളില് താത്പര്യമില്ല" പത്മശ്രീ നിരസിച്ച സിദ്ധേശ്വര് സ്വാമി\nആത്മീയതയെ കുറിച്ച് ധാരാളം പുസ്തകങ്ങളും എഴുതിയിട്ടുള്ള സ്വാമി സിദ്ധേശ്വറിന്‍റെ ആത്മീയ ദര്‍ശനങ്ങളുടെ അംഗീകാരമായാണ് പത്മശ്രീ പുരസ്കാരം നല്‍കുന്നത്\nന്യൂഡല്‍ഹി : പത്മശ്രീ ലഭിച്ച കര്‍ണാടകക്കാരനായ സ്വാമി സിദ്ധേശ്വര് പുരസ്കാരം സ്വീകരിക്കുന്നില്ലെന്ന് അറിയിച്ചുകൊണ്ട് പ്രധാനമന്ത്രി നരേന്ദ്ര മോദിക്ക് കത്തെഴുതി. താനൊരു സന്യാസി ആയതിനാല് പുരസ്കാരങ്ങളില് തത്പരനല്ല എന്ന് പറഞ്ഞുകൊണ്ടായിരുന്നു പത്മശ്രീ ജേതാവിന്‍റെ കത്ത്.\nജനുവരി 26നു അയച്ച കത്തില് തന്നെ നന്ദി പ്രകടിപ്പിച്ച ജ്ഞാന യോഗാശ്രമം സന്യാസി തന്നെ അംഗീകരിച്ചതില് ഇന്ത്യന് സര്‍ക്കാരിന് നന്ദിയും രേഖപ്പെടുത്തിക്കൊണ്ടാണ് പുരസ്കാരം നിഷേധിച്ചത്.\n” എനിക്ക് പത്മശ്രീ പുരസ്കാരംനല്‍കിയതില് ഞാന് സര്‍ക്കാരിനോട് കൃതാര്‍ത്ഥത അറിയിക്കുന്നു. താങ്കളോടും സര്‍ക്കാരിനോടുമുള്ള ബഹുമാനം നിലനിര്‍ത്തിക്കൊണ്ട് തന്നെ ഈ പുരസ്കാരം സ്വീകരിക്കുന്നതില് എനിക്കുള്ള വിമുഖത അറിയിച്ചുകൊള്ളുന്നു. ഒരു സന്യാസി എന്ന നിലയില് എനിക്ക് പുരസ്കാരങ്ങളില് അധികം താത്പര്യമില്ല. ഏറെ ബഹുമതി കല്‍പ്പിക്കുന്ന പത്മശ്രീ പുരസ്‌കാരം സ്വീകരിക്കാത്ത എന്‍റെ തീരുമാനത്തെ താങ്കള് സ്വാഗതം ചെയ്യുമെന്ന് ഞാന് പ്രതീക്ഷിക്കുന്നു.” സിദ്ധേശ്വര് സ്വാമി എഴുതി.\nകര്‍ണാടകത്തില് വലിയ പിന്തുടര്‍ച്ചയുള്ള ആത്മീയ ഗുരുവാണ് സിദ്ധേശ്വര് സ്വാമി. ആത്മീയതയെ കുറിച്ച് ധാരാളം പുസ്തകങ്ങളും എഴുതിയിട്ടുള്ള അദ്ദേഹത്തിന്‍റെ ആത്മീയ ദര്‍ശനങ്ങളുടെ അംഗീകാരമായാണ് പത്മശ്രീ പുരസ്കാരം നല്‍കുന്നത്.\nപത്മ വിഭൂഷണ്, പത്മ ഭൂഷണ്, പത്മ ശ്രീ എന്നീ മൂന്ന് വിഭാഗങ്ങളായാണ് പത്മാ പുരസ്കാരങ്ങള്. എണ്‍പത്തി അഞ്ച് പേര്‍ക്കാണ് ഈ വര്‍ഷം പത്മാ പുരസ്കാരം ലഭിച്ചത്. ഇതില് പതിനാറുപേര് എന്‍ആര്‍ഐകളാണ്.\nTags: Padma Awards, Spirituality\nചരിത്ര ദിനത്തില് പത്മഭൂഷന് ഏറ്റുവാങ്ങി ധോണി; കയ്യടിച്ച് ‘സാക്ഷിയായി’ സദസില് സാക്ഷി, വീഡിയോ


icc ranking riswan livingston 144 സ്ഥാനങ്ങൾ ലിവിങ്സ്റ്റൺ\nഐസിസി റാങ്കിംഗിൽ ഓസീസ് താരം ലിയാം ലിവിങ്സ്റ്റണ് വമ്പൻ നേട്ടം. ടി-20 ബാറ്റ്സ്മാന്മാരുടെ റാങ്കിംഗിൽ 144 സ്ഥാനങ്ങളാണ് ലിവിങ്സ്റ്റൺ മെച്ചപ്പെടുത്തിയത്. ഓസീസ് മധ്യനിര താരം ഇപ്പോൾ 27ആം റാങ്കിലാണ്. ആകെ 8 ടി-20 മത്സരങ്ങൾ മാത്രം കളിച്ച താരം പാകിസ്താനെതിരെ 43 പന്തിൽ 103 റൺസ് നേടിയാണ് ശ്രദ്ധേയമായ മുന്നേറ്റം കൈവരിച്ചത്. ( icc ranking riswan livingston )\nഅതേസമയം, പാകിസ്താൻ വിക്കറ്റ് കീപ്പർ മുഹമ്മദ് റിസ്‌വാനും നേട്ടമുണ്ടാക്കി. കരിയർ ബെസ്റ്റായ ഏഴാം റാങ്കിലാണ് റിസ്‌വാൻ എത്തിയത്. ഇംഗ്ലണ്ടിനെതിരായ ടി-20 പരമ്പരയിൽ 176 റൺസ് നേടിയതാണ് പാക് താരത്തിനു തുണയായത്.\nRead Also: അവസാന മത്സരത്തിലും ജയം; ഏകദിനത്തിനു പിന്നാലെ ടി-20 പരമ്പരയും ഇംഗ്ലണ്ടിന്\nശ്രീലങ്കക്കെതിരായ ആദ്യ ഏകദിനത്തിൽ 86 റൺസ് നേടി പുറത്താവാതെ നിന്ന ഇന്ത്യൻ ക്യാപ്റ്റൻ ശിഖർ ധവാനും നേട്ടമുണ്ടാക്കി. രണ്ട് സ്ഥാനം മുൻപോട്ട് കയറിയ ധവാൻ 16ാം റാങ്കിലെത്തി.\nഏകദിന റാങ്കിംഗിൽ പാക് ക്യാപ്റ്റൻ ബാബർ അസം ഒന്നാം സ്ഥാനത്ത് തുടരുകയാണ്. ഇന്ത്യൻ ക്യാപ്റ്റൻ വിരാട് കോലി രണ്ടാം സ്ഥാനത്തുണ്ട്. രോഹിത് ശർമ്മ മൂന്നാമതാണ്. ബൗളർമാരിൽ ന്യൂസീലൻഡിൻ്റെ ട്രെൻ്റ് ബോൾട്ട് ഒന്നാമതും അഫ്ഗാനിസ്ഥാൻ്റെ മുജീബ് റഹ്മാൻ രണ്ടാമതും തുടരുകയാണ്.\nടി-20യിൽ ഇംഗ്ലണ്ടിൻ്റെ ഡേവിഡ് മലാൻ ഒന്നാമതും ബാബർ അസം രണ്ടാമതും ആണ്. ദക്ഷിണാഫ്രിക്കയുടെ തബ്രൈസ് ഷംസിയാണ് ബൗളർമാരിൽ ഒന്നാമത്. അഫ്ഗാൻ താരം റാഷിദ് ഖാൻ രണ്ടാം സ്ഥാനത്തുണ്ട്. ശ്രീലങ്കയുടെ വനിന്ദു ഹസരംഗ മൂന്നാം സ്ഥാനത്താണ്.\nStory Highlights: icc ranking update riswan livingston\nRead more on: cricket | ICC | ICC ranking


കൃഷിയിടത്തിൽ നിന്നും കീടങ്ങളെ തുരത്താൻ മഞ്ഞൾ പുക – Media Ink Online\nകീടനിയന്ത്രണത്തിന് ഏറ്റവും മികച്ച ഒന്നാണ് ഇത് . അതിനാൽ പാലകൃഷിയിടങ്ങളിലും ആളുകൾ ഇത് പ്രയോഗിക്കുന്നുണ്ട്\nമഞ്ഞളിന്റെ ഔഷധ ഗുണങ്ങളെപ്പറ്റി നാം കേട്ടിട്ടുണ്ട്. അത് പോലെ തന്നെ മഞ്ഞൾ കീട നിയന്ത്രണത്തിനായും ഉപയോഗിക്കാം. ശല്യക്കാരായ ചെറു ജീവികളെ നശിപ്പിക്കാൻ കഴിവുള്ള പ്രകൃതി ദത്തമായ ഒരു വസ്തുവാണ് മഞ്ഞൾ. മഞ്ഞൾപ്പൊടി പൂന്തോട്ടത്തിലും അടുക്കളയിലും വിതറുന്നത് അതുകൊണ്ടാണ്. പച്ചക്കറിയിലെ വിവിധയിനം പേനുകള് , ഇലച്ചാടികള്, പുഴുക്കള് എന്നിവയെ നിയന്ത്രിക്കാൻ ശരണയായി ചെയ്യുന്ന കാര്യങ്ങളാണ് ഇതെല്ലം.\nഎന്നാൽ മഞ്ഞൾ പുകയെന്ന പുതിയ രീതിയെപ്പറ്റി കേട്ടിട്ടുണ്ടോ? കീട നിയന്ത്രണത്തിന് വളരെ ഫലപ്രദമായ ഒന്നാണ് ഇത്. ഒരു പാത്രത്തിലോ കോട്ടൺ തുണിയിലോ നിവര്‍ത്തിയിട്ട് അതില് നടുവിലൂടെ ഒരു വരപോലെ മഞ്ഞള്‍പ്പൊടി തൂവുന്നു . അതിനു ശേഷം ഇത് ചുരുട്ടിയെടുക്കുന്നു. അഴിഞ്ഞു പോകാതെ ചരടിനു കെട്ടിയും വയ്ക്കുന്നു. പിന്നീട് ഇതിന്‍റെ ഒരറ്റത്ത് തീകൊളുത്തുന്നു. ചുരുട്ടി വച്ചിരിക്കുന്നതിനാല് ആളിക്കത്തുകയില്ല. പുകഞ്ഞു കത്തുകയേയുള്ളൂ. ഈ പത്രച്ചുരുള് വീശിക്കൊണ്ടിരുന്നാല് അണയുകയുമില്ല. ഇതു ചെടികളുടെയും മറ്റും ഇടയിലൂടെ വീശിക്കൊണ്ടു നടന്നാല് കീടങ്ങള് നശിച്ചുകൊള്ളും\nകീടനിയന്ത്രണത്തിന് ഏറ്റവും മികച്ച ഒന്നാണ് ഇത് . അതിനാൽ പാലകൃഷിയിടങ്ങളിലും ആളുകൾ ഇത് പ്രയോഗിക്കുന്നുണ്ട്.


susnth singh rajputh murder cbi | സുശാന്തിന്റേത് ആത്മഹത്യയെന്ന തരത്തിലാണ് ഇത്രയും കാലം അന്വേഷണം മുന്നോട്ട് പോയത്; എന്നാൽ അതൊരു കൊലപാതകമാണെന്നാണ് ഞങ്ങൾ ഉറച്ചു വിശ്വസിക്കുന്നെന്ന് പിതാവ്; സുശാന്തിന്റെ മരണം കൊലപാതകമാണെന്ന് സിബിഐയോട് ആവർത്തിച്ച് കുടുംബം; സിബിഐ അന്വേഷണത്തിൽ വിശ്വാസമെന്നും പിതാവ്; റിയയുടെ ഹർജി ഇന്ന് കോടതിയിൽ; നടന്റെ മരണത്തിൽ നേരറിയാൻ സിബിഐ മുന്നോട്ട് - MarunadanMalayalee.com\nസുശാന്തിന്റേത് ആത്മഹത്യയെന്ന തരത്തിലാണ് ഇത്രയും കാലം അന്വേഷണം മുന്നോട്ട് പോയത്; എന്നാൽ അതൊരു കൊലപാതകമാണെന്നാണ് ഞങ്ങൾ ഉറച്ചു വിശ്വസിക്കുന്നെന്ന് പിതാവ്; സുശാന്തിന്റെ മരണം കൊലപാതകമാണെന്ന് സിബിഐയോട് ആവർത്തിച്ച് കുടുംബം; സിബിഐ അന്വേഷണത്തിൽ വിശ്വാസമെന്നും പിതാവ്; റിയയുടെ ഹർജി ഇന്ന് കോടതിയിൽ; നടന്റെ മരണത്തിൽ നേരറിയാൻ സിബിഐ മുന്നോട്ട്\nAugust 11, 202011:09 AM IST Permalink\nമുംബൈ: നടൻ സുശാന്ത് സിങ് രജ്പുതിന്റെ മരണം ആത്മഹത്യയല്ലെന്ന് സിബിഐയോട് ആവർത്തിച്ച് കുടുംബം. ആത്മഹത്യയല്ലെന്നും കൊലപാതകമാണെന്നും മൊഴി നൽകിയാണ് കുടുംബം രംഗത്തെത്തിയിരിക്കുന്നത്. കാമുകി റിയ ചക്രവർത്തിക്കെതിരേ ആത്മഹത്യ പ്രേരണയ്ക്ക് ബിഹാർ പൊലീസ് കേസെടുത്തിരുന്നു.\nസുശാന്തിന്റേത് ആത്മഹത്യയെന്ന തരത്തിലാണ് ഇത്രയും കാലം അന്വേഷണം മുന്നോട്ട് പോയത്. എന്നാൽ അതൊരു കൊലപാതകമാണെന്നാണ് ഞങ്ങൾ ഉറച്ചു വിശ്വസിക്കുന്നത്. തെളിവുകളെല്ലാം അത് ചെയ്തവർ തന്നെ നശിപ്പിച്ചിരിക്കുന്നു. സിബിഐ കേസിനെ വ്യത്യസ്തമായ രീതിയിൽ സമീപിച്ചാൽ മാത്രമേ സത്യം പുറത്ത് വരികയുള്ളൂ- സുശാന്തിന്റെ പിതാവ് കെ.കെ സിങ് സിബിഐയോട് പറഞ്ഞതായി ടൈംസ് നൗ റിപ്പോർട്ട് ചെയ്യുന്നു.\nഞങ്ങൾ ജീവിച്ചത് ദമ്പതികളെപ്പോലെ; ഇപ്പോൾ ജീവിക്കുന്നത് ആരെയെങ്കിലും സ്നേഹിച്ചുവെന്നതിനാലോ, അവരോടൊപ്പം ജീവിച്ചുവെന്നതിനാലോ തെറ്റായി കുറ്റം ചാർത്തപ്പെട്ട മുഴുവൻ ആളുകൾക്കും വേണ്ടി ജയിക്കാൻ; സുശാന്ത് സിങ് രാജ്പുത്തിന്റെ മരണവുമായി ബന്ധപ്പെട്ട് തനിക്കെതിരെ ഉയരുന്ന ആരോപണങ്ങളിൽ പ്രതികരിച്ച് റിയ ചക്രവർത്തി\nസുഹൃത്തായ മന്മീത് ഗ്രെവാളിനെ തൂങ്ങി മരിച്ച നിലയിൽ കണ്ടെത്തിയത് മെയ് 15ന്; 26ന് മറ്റൊരു സുഹൃത്ത് പ്രേക്ഷ മെഹ്ത തൂങ്ങി മരിച്ചു; ജൂൺ 9ന് മാനേജർ ദിഷ ജീവനൊടുക്കി; ഒരാഴ്ചയുടെ ഇടവേളയിൽ സുശാന്തും; സീരിയൽ കില്ലിങ്ങ്പോലെ സീരിയൽ സൂയിസൈഡിന്റെ മനഃശാസ്ത്രകാരണം അന്വേഷിച്ച് പൊലീസ്; കാമുകി റിയയുമായി മഹേഷ് ഭട്ടിനുണ്ടായ ബന്ധമാണ് മരണത്തിനിടയാക്കിയതെന്നും ആരോപണം; സൈക്കോ ത്രില്ലർ പോലെ സസ്‌പെൻസ് ഒളിപ്പിച്ച് നടൻ സുശാന്തിന്റെ മരണം\nതൊലി അടർന്നുപോകുന്ന രോഗം ബാധിച്ച യുവതിക്ക് ചികിത്സാ സഹായമായി കിട്ടിയ തുകയിൽ നിന്ന് സാമൂഹ്യ പ്രവർത്തകൻ പത്തുലക്ഷം ആവശ്യപ്പെട്ടെന്ന് ആക്ഷേപം; പണം കിട്ടിയപ്പോൾ പ്രീതിയുടെ സ്വഭാവം മാറിയെന്ന് യുവതിയുടെ വീഡിയോ സോഷ്യൽ മീഡിയയിൽ നൽകിയ സുശാന്ത് നിലമ്പൂർ; പത്തുലക്ഷം മറ്റ് ആളുകൾക്ക് ചാരിറ്റിക്കായി നൽകണമെന്ന് പറയുന്നതിലെ യുക്തിയെന്തെന്ന് ചോദിച്ച് സോഷ്യൽ മീഡിയ\nസുശാന്തിന്റെ അക്കൗണ്ടിൽ നിന്ന് കോടികൾ പിൻവലിച്ചെന്ന ആരോപണത്തേക്കാൾ ഗുരുതരം വ്യാജ ഡോക്ടർമാരുടെ സഹായത്തോടെ മരുന്ന് കൊടുത്ത് മനോനില തെറ്റിച്ചെന്നത്; സുശാന്തിന്റെ മരണത്തിൽ പട്‌ന പൊലീസ് തേടി എത്തിയപ്പോൾ മുംബൈയിലെ വീട്ടിൽ നിന്നും മുങ്ങി റിയ ചക്രബർത്തി; ഭ്രാന്തനാണെന്ന് മാധ്യമങ്ങളെ അറിയിച്ച് കരിയർ നശിപ്പിക്കുമെന്ന് റിയ ഭീഷണിപ്പെടുത്തിയെന്ന സുശാന്തിന്റെ പിതാവിന്റെ ആരോപണത്തിൽ ഞെട്ടി ബോളിവുഡും; റിയ ഉപദ്രവിക്കുന്നുവെന്ന് സുശാന്ത് പറഞ്ഞെന്ന് നടി അങ്കിതയും\nനടന്റെ മരണവുമായി ബന്ധപ്പെട്ട കേസന്വേഷണത്തിന്റെ ചുമതല മുംബൈ പൊലീസിനായിരുന്നു. എന്നാൽ മുംബൈ പൊലീസിന്റെ അന്വേഷണത്തിൽ തൃപ്തിയില്ലെന്ന് ചൂണ്ടിക്കാട്ടി കുടുംബാം?ഗങ്ങൾ ബിഹാർ പൊലീസിൽ പരാതി നൽകി. ഇതോടെയാണ് കേസന്വേഷണം കാമുകി റിയ ചക്രവർത്തിക്കെതിരേ തിരിയുന്നത്. തുടർന്ന് കേസ് മുംബൈ പൊലീസ് തന്നെ അന്വേഷിക്കണമെന്നാവശ്യപ്പെട്ട് റിയ സുപ്രീം കോടതിയെ സമർപ്പിച്ചു. അതിനിടയിലാണ് സിബിഐ കേസേറ്റെടുക്കുന്നത്. ഇതിനെതിരേ മുംബൈ പൊലീസ് കടുത്ത അതൃപ്തി രേഖപ്പെടുത്തിയിരുന്നു.\nബോളിവുഡ് നടൻ സുശാന്ത് സിങ് രാജ്പുത്തിന്റെ മരണവുമായി ബന്ധപ്പെട്ട ഹർജികൾ ഇന്ന് സുപ്രിംകോടതിയിൽ. അന്വേഷണം പട്നയിൽ നിന്ന് മുംബൈയിലേക്ക് മാറ്റണമെന്ന നടി റിയ ചക്രവർത്തിയുടെ ഹർജി ജസ്റ്റിസ് ഹൃഷികേശ് റോയിയാണ് പരിഗണിക്കുന്നത്.സുശാന്ത് സിങ് രാജ്പുത്തിന്റെ മരണവുമായി ബന്ധപ്പെട്ട് പട്നയിൽ രജിസ്റ്റർ ചെയ്ത എഫ്.ഐ.ആറിനെയാണ് നടി റിയ ചക്രവർത്തി ചോദ്യം ചെയ്യുന്നത്.\nനടന്റെ കുടുംബത്തിന്റെ പരാതിയിൽ റിയയ്ക്കും കുടുംബാംഗങ്ങൾക്കുമെതിരെ ആത്മഹത്യ പ്രേരണാക്കുറ്റത്തിന് കേസെടുത്തിരുന്നു. ഇതിന്റെ അടിസ്ഥാനത്തിലാണ് സിബിഐ അന്വേഷണം ഏറ്റെടുത്തതും. കേസ് മുംബൈയിലെ അധികാര പരിധിയിലാണെങ്കിൽ സിബിഐ അന്വേഷണത്തിന് അനുകൂലമെന്ന് നടി റിയ ചക്രവർത്തി സുപ്രിംകോടതിയെ അറിയിച്ചിരുന്നു.\nപട്നയിലെ എഫ്ഐആറിൽ സിബിഐ അന്വേഷണം അംഗീകരിക്കില്ല. തനിക്കെതിരെ മാധ്യമവിചാരണ നടക്കുന്നുവെന്നും പരാതി ഉന്നയിച്ചിട്ടുണ്ട്. ബിഹാർ തെരഞ്ഞെടുപ്പ് സമയത്തുണ്ടായ മരണമായതിനാലാണ് കേസ് പരിധി വിട്ട് സഞ്ചരിക്കുന്നതെന്നും റിയ ചക്രവർത്തി ആരോപിച്ചു. തങ്ങളുടെ അനുമതിയില്ലാതെ സിബിഐക്ക് അന്വേഷണം നടത്താൻ കഴിയില്ലെന്ന നിലപാട് മഹാരാഷ്ട്ര സർക്കാർ അറിയിച്ചിട്ടുണ്ട്. മുംബൈ പൊലീസിനെ കുറ്റപ്പെടുത്തി ബിഹാർ സർക്കാരും, സുശാന്തിന്റെ അച്ഛൻ കെ.കെ. സിംഗും കോടതിയിൽ മറുപടി സമർപ്പിച്ചിരുന്നു.\nഅതേസമയം, ഏഴ് മണിക്കൂർ നീണ്ട ചോദ്യം ചെയ്യലിന് ശേഷം റിയ ചക്രവർത്തിയെ എൻഫോഴ്സ്മെന്റ് ഡയറക്ടറേറ്റ് രാത്രിയോടെ വിട്ടയച്ചു. സിബിഐ അന്വേഷണസംഘം ഇന്ന് നടന്റെ ബന്ധുക്കളുടെ മൊഴിയെടുത്തേക്കും.


രാഹുല്‍ഗാന്ധിയുടെ റാലിക്ക് നിബന്ധനകള് ഏര്‍പ്പെടുത്തി മധ്യപ്രദേശ് സര്‍ക്കാര്; പാലിച്ചില്ലെങ്കില് അനുമതി നിഷേധിക്കുമെന്ന് ഭീഷണി – Chandrika Daily\nBy chandrika Thursday May 24, 2018 14:25 pm\nരാഹുല്‍ഗാന്ധിയുടെ റാലിക്ക് നിബന്ധനകള് ഏര്‍പ്പെടുത്തി മധ്യപ്രദേശ് സര്‍ക്കാര്; പാലിച്ചില്ലെങ്കില് അനുമതി നിഷേധിക്കുമെന്ന് ഭീഷണി\nഭോപ്പാല്: കോണ്‍ഗ്രസ് അധ്യക്ഷന് രാഹുല്‍ഗാന്ധിയുടെ റാലിക്ക് നിരവധി നിബന്ധനകള് ഏര്‍പ്പെടുത്തി മധ്യപ്രദേശിലെ ബി.ജെ.പി സര്‍ക്കാര് രംഗത്ത്. ജൂണ് ആറിന് മന്ദസൗറിലാണ് റാലി നടക്കുന്നത്. മല്‍ഹര്‍ഗഡ് സബ്ഡിവിഷണല് ഓഫീസറാണ്…\nഭോപ്പാല്: കോണ്‍ഗ്രസ് അധ്യക്ഷന് രാഹുല്‍ഗാന്ധിയുടെ റാലിക്ക് നിരവധി നിബന്ധനകള് ഏര്‍പ്പെടുത്തി മധ്യപ്രദേശിലെ ബി.ജെ.പി സര്‍ക്കാര് രംഗത്ത്. ജൂണ് ആറിന് മന്ദസൗറിലാണ് റാലി നടക്കുന്നത്. മല്‍ഹര്‍ഗഡ് സബ്ഡിവിഷണല് ഓഫീസറാണ് റാലിക്ക് നിബന്ധനകള് തയാറാക്കിയിരിക്കുന്നത്.\nമതവികാരം വൃണപ്പെടുത്തുന്ന രീതിയില് പരാമര്‍ശങ്ങള് ഉപയോഗിക്കരുത്, റാലിയില് ഡി.ജെ സൗണ്ട് സിസ്റ്റം ഉപയോഗിക്കരുത്, ടെന്റിന് 15X15 അടിയില് കൂടുതല് വ്ിസ്തീര്‍ണം പാടില്ല തുടങ്ങിയ നിബന്ധനകളാണ് ഇതില്‍പ്രധാനം. ഇവക്കു പുറമെ റാലി നടക്കുന്ന സ്ഥലത്ത് ഗതാഗത തടസ്സങ്ങള് സൃഷ്ടിക്കരുതെന്നും പരിപാടിക്കിടയില് എന്തെങ്കിലും മോഷണം പോയാല് ഉത്തരവാദിത്തം സംഘാടകര് ഏറ്റെടുക്കണമെന്നും സര്‍ക്കാര് പുറത്തിറക്കിയ നിബന്ധന കുറിപ്പില് പറയുന്നു. പാര്‍ക്കിങ് സൗകര്യങ്ങള്‍ക്കും വെള്ളം, വൈദ്യുതി എന്നിവക്കും നിബന്ധനകള് ഏര്‍പ്പെടുത്തിയിട്ടുണ്ട്. നിബന്ധനകള് പാലിക്കാത്ത പക്ഷം റാലിക്കുള്ള അനുമതി നിഷേധിക്കുമെന്ന് സര്‍ക്കാര് വൃത്തങ്ങള് വ്യക്തമാക്കി.